open-index/open-wikipedia-markdown huggingface dataset:
యస్.బి.పి.బి.కె. సత్యనారాయణ రావు

శ్రీ బలుసు ప్రభాకర బుచ్చి కృష్ణ సత్యనారాయణ రావు (1921 - 2011) భారతదేశంలో కేంధ్ర మంత్రిగా, ఆంధ్ర ప్రదేశ్ శాసన మండలి సభ్యునిగా, తూర్పు గోదావరి జిల్లా పరిషత్ చైర్మన్ గా పనిచేసారు, పారిశ్రామిక వేత్తగా, కపిలేశ్వర పురం జమిందారుగా సుప్రసిద్దులు.

## జననం, విద్య
సత్యనారాయణ రావు గారు తూర్పుగోదావరి జిల్లాలోని కపిలేశ్వరపురం గ్రామంలో రావుబహద్దూర్ శ్రీ బలుసు బుచ్చి సర్వారాయుడు (రెండోవ), లక్ష్మీ వెంకట సుబ్బమ్మ దంపతులకు **1921 సెప్టెంబరు 23** న జన్మించారు. వీరిది కపిలేశ్వరపురం జమీ జమిందారి వంశం. సత్యనారాయణ రావు మద్రాసు ప్రసెడెన్సీ కాలేజీ నుండి బి.ఏ. డిగ్రీ చదివారు. వీరి వివాహం 1941లో శ్రీమతి యస్.బి.రాజ రాజేశ్వరమ్మ గారితో జరిగింది. వీరి సోదరుడు శ్రీ బలుసు ప్రభాకర పట్టాభిరామారావు ఉమ్మడి మద్రాసు రాష్ట్రంలో, ఆంధ్ర రాష్ట్రంలో, ఉమ్మడి ఆంధ్రప్రదేశ్ లో శాసన సభ్యునిగా, మంత్రిగా పనిచేసారు. ఐదవ, ఆరవ, ఏడోవ లోక్‌సభలలో సభ్యునిగా పనిచేసారు.

## రాజకీయ జీవితం
యస్.బి.పి.బి.కె. సత్యనారాయణ రావు గారు గ్రామ సర్పంచ్ గా 1953 నుండి 1964 వరకు, పంచాయితి సమితి ప్రసెడెంట్ గా 1959 నుండి 1964 వరకు పనిచేసారు. 1964 నుండి 1976 వరకు తూర్పు గోదావరి జిల్లా పరిషత్ చైర్మన్ గా పనిచేసారు. ఉత్తర కోస్తా జిల్లాల లోని పట్టబద్రుల నియోజక వర్గం నుండి శాసమండలికి 1958లోనూ, 1980 లోనూ ఏన్నికైనారు. 1977 లో జనతా పార్టీలో చేరి ఆతరువాత యన్.టి రామారావు స్ఫూర్తితో తెలుగుదేశం లో చేరారు.

1999 లో రాజమండ్రి నియోజకవర్గం నుండి 13వ లోక్‌సభకు భారతీయ జనతా పార్టీ అభ్యర్థిగా ఏన్నికైనారు.1999 నుండి 2001 వరకు అటల్ బిహారి వాజపేయి మంత్రివర్గంలో వ్యవసాయ శాఖ సహాయమంత్రిగా పనిచేసారు.

## విద్యా, సాహిత్య, సంస్కృతిక సేవ
సత్యనారాయణ రావు గారు పెద్దాపురంలో 1967 లో SRVBSJB మహారాణి కళాశాలను స్థాపించారు. తన తండ్రి గారి పేరుతో శ్రీ సర్వారాయ హరికథ పాఠశాలను, వేద పాఠశాలను కపిలేశ్వరపురంలో పెట్టారు. 1991లో శ్రీ సర్వారాయ ధార్మిక ట్రస్టును స్థాపించి అనేక సాహిత్య, ధార్మిక మత గ్రంథాలను ప్రచురించారు. పోతన రచించిన మహా భాగవతం వంటి గ్రంథాలను ప్రచురించారు.

## మరణం
చంటి దొరగా అభిమాన పాత్రుడైన యస్.బి.పి.బి.కె. సత్యనారాయణ రావు **2011 జనవరి 21**న మరణించారు.

## మూలాలు


వర్గం:తూర్పు గోదావరి జిల్లా
వర్గం:1921 జననాలు
వర్గం:2011 మరణాలు
వర్గం:శాసనమండలి సభ్యులు
వర్గం:13వ లోక్‌సభ సభ్యులు
వర్గం:భారత ప్రభుత్వ మంత్రులు
వర్గం:జిల్లా పరిషత్ చైర్మన్‌లు
ఎలక్ట్రోలైట్

**ఎలక్ట్రోలైట్** అనేది నీరు లాంటి ధృవ ద్రావణిలో (polar solvent) కరిగినప్పుడు విద్యుత్ వాహకంగా పనిచేసే ద్రావణం. ఈ కరిగిన ఎలక్ట్రోలైటు యానయాన్లు, కాటయాన్లుగా విడిపోయి ద్రవమంతటా సమానంగా విస్తరిస్తాయి. విద్యుదావేశపరంగా ఈ ద్రావణం తటస్థమైనది. ఈ ద్రావణంలో ఎలక్ట్రోడులను ఉంచి విద్యుత్ పొటెన్షియల్ (electric potential) కల్పించినపుడు కాటయాన్లు కాథోడు వైపు, యానయాన్లు ఆనోడు వైపుకు ప్రయాణిస్తాయి. ఈ విధమైన వ్యతిరేక చలనాలు ద్రావణంలో విద్యుత్ ప్రవహించేటట్లు చేస్తాయి. ఇది లవణాలు, ఆమ్లాలు, క్షారాలు వంటి అన్ని ద్రావణాల్లో జరుగుతుంది.

వైద్యశాస్త్రంలో ఎవరైనా రోగి, వాంతులు, విరేచనాలకు లోనైనప్పుడు ఎలక్ట్రోలైట్ ను ఎక్కించాల్సి ఉంటుంది. విపరీతమైన శారీరక శ్రమ చేసే ఆటగాళ్ళకు కూడా ఇవి అవసరమవుతూ ఉంటాయి.

## చరిత్ర
1884 లో స్వాంటే అర్హీనియస్ అనే శాస్త్రజ్ఞుడు తన పరిశోధనా పత్రంలో ఘనరూపంలోని కొన్ని లవణాలు, ద్రావణంలో కరిగినప్పుడు ద్వంద్వావేశం కలిగిన కవల ఆవేశ కణాలుగా విడిపోవడం గురించి తెలియజేశాడు. ఈ పరిశోధనకు గాను 1903 లో ఆయనకు రసాయన శాస్త్రంలో నోబెల్ బహుమతి వచ్చింది.

## మూలాలు

వర్గం:రసాయన శాస్త్రం
లిథియం అయాన్ బ్యాటరీ

**లిథియం అయాన్ బ్యాటరీ** అనేది మళ్ళీ మళ్ళీ రీచార్జ్ చేసుకోగల బ్యాటరీ. వీటిని సాధారణంగా తేలికపాటి ఎలక్ట్రానిక్ పరికరాలు, ఎలక్ట్రిక్ వాహనాల్లో ఎక్కువగా ఉపయోగిస్తారు. సైన్యం అవసరాల్లోనూ, ఏరోస్పేస్ రంగాల్లోనూ వీటి అవసరం బాగా పెరుగుతోంది. మొదటి లిథియం అయాన్ ప్రోటోటైప్ బ్యాటరీని 1985 లో అకీరా యోషినో కనుగొన్నాడు. ఈయన అంతకు మునుపు 1970, 80 దశకాల్లో జాన్ గుడినఫ్, స్టాన్లీ విట్టింగ్హాం, రషీద్ యజామి, కొయిచి మిజుషిమా చేసిన పరిశోధనలను ఆధారం చేసుకున్నాడు. 

బ్యాటరీల్లో లిథియం అయాన్లు డిశ్చార్జి సమయంలో ఋణ ఎలక్ట్రోడ్ నుంచి ఎలక్ట్రోలైట్ ద్వారా ధన ఎలక్ట్రోడ్ వైపు ప్రయాణిస్తాయి. చార్జింగ్ సమయంలో ఇందుకు వ్యతిరేక దిశలో ప్రయాణిస్తాయి. లిథియం అయాన్ బ్యాటరీల్లో ధన ఎలక్ట్రోడ్ వైపు లిథియం మూలకాన్ని, ఋణ ఎలక్ట్రోడ్ వైపు గ్రాఫైటు మూలకాన్ని వాడతారు. ఈ బ్యాటరీల్లో శక్తి సాంద్రత ఎక్కువగా ఉండి, తక్కువ మెమరీ ఎఫెక్ట్, వాడకపోయినా దానంతట అదే డిశ్చార్జి అయ్యే స్వభావం తక్కువగా కలిగి ఉంటాయి. కానీ ఇవి మండే స్వభావం కలిగిన ఎలక్ట్రోలైట్లు కలిగి ఉండటం వలన, ఒక్కోసారి ప్రమాదకరంగా పరిణమించవచ్చు. ఈ బ్యాటరీలు పాడైనా, లేదా సరైన పద్ధతుల్లో చార్జింగ్ చేయకపోయినా మండిపోవచ్చు, లేదా పేలిపోవచ్చు. ప్రముఖ ఎలక్ట్రానిక్ ఉత్పత్తుల సంస్థ శాంసంగ్ తన గెలాక్సీ నోట్ 7 ఉత్పత్తులను ఈ బ్యాటరీ సమస్యల వల్ల రీకాల్ చేయవలసిన అవసరం ఏర్పడింది. అలాగే బోయింగ్ 787 విమానాల్లో కూడా ఈ బ్యాటరీలకు సంబంధించి పలు దుర్ఘటనలు జరిగాయి.

## చరిత్ర
లిథియం బ్యాటరీలను మొదటగా ఎం. స్టాన్లీ విట్టింగ్‌హాం అనే బ్రిటిష్ రసాయన శాస్త్రవేత్త ప్రతిపాదించాడు. ఈయన ప్రస్తుతం బింగ్యాంటన్ విశ్వవిద్యాలయంలో పని చేస్తున్నాడు. ఈయన స్టాన్‌ఫర్డ్ విశ్వవిద్యాలయంలో పని చేస్తుండగా దీని మీద తన పరిశోధన ప్రారంభించాడు. 1970 దశకం మొదట్లో ఈయన డైసల్ఫైడ్ పొరల్లో లిథియం అయాన్లను భద్రపరచడం ఎలాగో కనుక్కొన్నాడు. తర్వాత ఎక్సాన్ కంపెనీలో చేరి ఈ పరిశోధనకు మెరుగులు దిద్దాడు.

## మూలాలు

వర్గం:బ్యాటరీ
చిట్టెం నర్సిరెడ్డి

**చిట్టెం నర్సిరెడ్డి** (మరణం 2005 ఆగస్టు 15) తెలంగాణకు చెందిన రాజకీయ నాయకుడు, స్వాతంత్ర్య సమరయోధుడు. మూడుసార్లు ఎమ్మెల్యేగా, రెండుసార్లు ఎమ్మెల్సీగా పనిచేశాడు. జనతాదళ్ పార్టీ తరపున ఆంధ్రప్రదేశ్ శాసనసభలో 1985, 1989, 2004లలో మక్తల్ శాసనసభ నియోజకవర్గం నుండి ఎమ్మెల్యేగా ఎన్నికయ్యాడు.

## జననం, విద్య
నర్సిరెడ్డి నారాయణపేట జిల్లా, ధన్వాడలో జన్మించాడు. ఆ తరువాత మక్తల్‌లో స్థిరపడ్డాడు. తండ్రి పేరు రాంరెడ్డి. ధన్వాడ, నారాయణపేటలోని ప్రభుత్వ పాఠశాలల్లో మెట్రిక్యులేషన్ వరకు చదువుకున్నాడు.

## వ్యక్తిగత జీవితం
నర్సిరెడ్డికి ఇద్దరు భార్యలు (సుమిత్రారెడ్డి, రుక్మిణి దేవి). వీరికి ఇద్దరు కుమారులు, ఇద్దరు కుమార్తెలు. పెద్ద కుమారుడు చిట్టెం రామ్మోహన్‌ రెడ్డి ప్రస్తుతం తెలంగాణ రాష్ట్ర సమితి పార్టీ తరపున మక్తల్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు. కుమార్తె డి.కె. అరుణ రాష్ట్ర మంత్రిగా పనిచేసింది.

## రాజకీయ జీవితం
1978లో జనతా పార్టీ తరపున పోటిచేసిన నర్సిరెడ్డి, ఇందిరా కాంగ్రెస్ పార్టీ అభ్యర్థి నరసింహులు నాయుడు చేతిలో ఓడిపోయాడు. ఆ తరువాత 1985లో జనతా పార్టీ తరఫున పోటిచేసి కాంగ్రెస్ పార్టీ అభ్యర్థి నరసింహులు నాయుడుపై విజయం సాధించి తొలిసారిగా అసెంబ్లీలో అడుగుపెట్టాడు. 1989లో జనతాదళ్ తరఫున పోటిచేసి కాంగ్రెస్ పార్టీ అభ్యర్థి నరసింహులు నాయుడుపై విజయం సాధించాడు. ఆ తరువాత కాంగ్రెస్ పార్టీలో చేరాడు. 1999లో కాంగ్రెస్ తరపున పోటిచేసి తెలుగుదేశం పార్టీ అభ్యర్థి ఎల్కోటి ఎల్లారెడ్డి చేతిలో ఓడిపోయాడు. 2004లో కాంగ్రెస్ పార్టీ తరఫున పోటిచేసి భారతీయ జనతా పార్టీ అభ్యర్థి నాగూరావు నామాజీపై విజయం సాధించాడు.

## మరణం
2015, ఆగస్టు 15 స్వాతంత్ర్య దినోత్సవం రోజున నారాయణపేటలో జాతీయ పతాకాన్ని ఆవిష్కరించి, ఓ అభివృద్ధి కార్యక్రమంలో పాల్గొనేందుకు స్థానిక ఎస్సీవాడకు చేరుకున్న నర్సిరెడ్డి నక్సలైట్లు జరిపిన కాల్పులలో మరణించాడు. నర్సిరెడ్డితోపాటు అతని కుమారుడు వెంకటేశ్వర్‌రెడ్డి, ఇతర కుటుంబ సభ్యులు, గన్‌మెన్లు మొత్తం 11 మంది ప్రాణాలు కోల్పోయారు.

## మూలాలు

వర్గం:2005 మరణాలు
వర్గం:నారాయణపేట జిల్లా వ్యక్తులు
వర్గం:నారాయణపేట జిల్లా రాజకీయ నాయకులు
వర్గం:నారాయణపేట జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:భారత జాతీయ కాంగ్రెస్ నాయకులు
వర్గం:తెలంగాణ స్వాతంత్ర్య సమరయోధులు
వర్గం:పార్టీలు ఫిరాయించిన రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (2004)
లక్ష్మీ నరసింహస్వామి దేవాలయం (దేవునిపల్లి)

**లక్ష్మీ నరసింహస్వామి దేవాలయం,** తెలంగాణ రాష్ట్రం పెద్దపల్లి జిల్లాలోని దేవునిపల్లి గ్రామంలో ఉన్న ఒక దేవాలయం. కొండపైన ఉన్న ప్రధాన దేవాలయంలో నరసింహస్వామి కొలువై ఉండగా, కొండ కింద మరో రెండు దేవాలయాలు నిర్మించబడ్డాయి. దేవులపల్లి నరసింహస్వామి స్వయంభు అని అంటారు. కొండ గుహలో స్వామి నామాలు (నరసింహుడి చిహ్నం), పాద ముద్రలు ఉన్నాయి. ప్రతి సంవత్సరం కార్తీక పౌర్ణమి సందర్భంగా స్వామి కళ్యాణోత్సవం జరుగుతుంది. తర్వాత రథోత్సవంతో అయిదు రోజుల వేడుకలు జరుగుతాయి.

## చరిత్ర
కొండపై నుంచి భారీ రాయి దొర్లుకుంటూ వచ్చి సమీపంలోని ఇళ్లపై పడకుండా వాలు అంచు వద్ద ఆగింది. ఆ సమయంలో రాయి రెండు ముక్కలుగా విరిగి, ఆ రాయి నుండి నరసింహస్వామి ఉద్భవించాడు. మరుసటి రోజు స్వామి ఒక గ్రామస్తుడి కలలో కనిపించి, తనకి ఆలయం నిర్మించమని కోరగా, ఆ గ్రామస్తుడు ఉదయం వెళ్ళిచూసేసరికి ఆ కొండపై స్వామి నామాలు, పాదముద్రలు కనిపించాయి. ఈ దేవాలయాన్ని జైనులు నిర్మించారని చరిత్రకారుల అభిప్రాయం. హిందూ దేవాలయాలన్నీ తూర్పు దిక్కుగా ఉండగా, ఇక్కడి దేవాలయాలు పడమర వైపు ఉన్నాయి.

## జాతర
ప్రతిఏటా జరిగే జాతరలో నిత్యార్చన, భగవత్ పుణ్యవచనం, అంకుర్పారణం, దేవతాహ్వానం, ధ్వజారోహణం, గరుడాదివాసం, తిరు కళ్యాణం మమక్షత్సవం, తీర్ధ ప్రసాద వితరణ మొదలైన కార్యక్రమాలు ఉంటాయి.

## చిత్రమాలిక

Main_entrance_of_Sri_Lakshmi_Narasimha_Swamy_Temple,_Near_Devunipalli_Hill.jpg|దేవునిపల్లి లక్ష్మీ నరసింహస్వామి దేవాలయ ప్రధాన ద్వారం
Sri_Lakshmi_Narasimha_Swamy_Temple,_Near_Devunipalli_Hill.jpg|దేవునిపల్లి లక్ష్మీ నరసింహస్వామి దేవాలయం
Garuthmanthudi,_opposite_to_main_entrance_of_Temple_near_Hill.jpg|కొండ దగ్గర ఆలయ ప్రధాన ద్వారం ఎదురుగా గరుత్మంతుడి విగ్రహం


## మూలాలు


వర్గం:పెద్దపల్లి జిల్లా పుణ్యక్షేత్రాలు
వర్గం:Coordinates on Wikidata
వర్గం:పెద్దపల్లి జిల్లా పర్యాటక ప్రదేశాలు
వర్గం:విష్ణు దేవాలయాలు
నెట్

thumb
**నెట్** 2021లో విడుదలైన తెలుగు సినిమా. జీ 5 ఒరిజినల్ ఫిలిం సమర్పణలో త‌మాడా మీడియా బ్యాన‌ర్ పై రాహుల్ త‌మాడా, సాయి దీప్ రెడ్డి బొర్రా నిర్మించిన ఈ సినిమాకు భార్గవ్ మాచర్ల దర్శకత్వం వహించాడు.  రాహుల్ రామకృష్ణ, అవికా గోర్, ప్రణీత పట్నాయక్ ప్రధాన పాత్రల్లో నటించిన ఈ సినిమా ట్రైలర్‌ను ఆగష్టు 19, 2021న విడుదల చేసి, సినిమా జీ5 ఓటీటీలో సెప్టెంబరు 10న విడుదలైంది. 

## కథ
సర్వీస్ లైన్స్ ఏజెన్సీస్ లో లక్ష్మణ్ (రాహుల్‌ రామకృష్ణ) సీసీ కెమెరాలు చెక్ చేసే పని చేస్తూ ఉంటాడు. అతడు ప్రియ (అవికాగోర్‌) సీక్రెట్‌ కెమెరాల ద్వారా ప్రియ ప్రైవేట్‌ లైఫ్‌ని చూస్తుంటాడు. ఈ క్రమంలో లక్ష్మణ్ కు ఒక వీడియో కంటపడుతుంది. అప్పుడు ఆయన ఏం చేస్తాడు ? ఫలితంగా ఎలాంటి ప్రమాదాలను ఎదుర్కొంటాడు? అనేదే మిగతా సినిమా కథ.

## నటీనటులు

*రాహుల్ రామకృష్ణ  - లక్ష్మణ్ 
*అవికా గోర్ -  ప్రియ 
*ప్రణీత పట్నాయక్ -  సుజిత
*విశ్వదేవ్ రాచకొండ
*దక్షి గుత్తికొండ
*శోభన్ చిట్టుప్రోలు
*అమూల్య మెండే
*హారిశ్చంద్ర
*ఆంటోని సోమా 
*సాయి శ్వేతా
*రామ్ సాత్విక్
*ప్రభు దుంబో
*దివ్య శ్రీ 
*అఖిల్ సమద్
*శైలు 
*విష్ణు డి.ఐ
 

## సాంకేతిక నిపుణులు
*బ్యానర్:  త‌మాడా మీడియా 
*నిర్మాత: రాహుల్ త‌మాడా, సాయి దీప్ రెడ్డి బొర్రా 
*కథ, స్క్రీన్ ప్లే, దర్శకత్వం:   భార్గవ్ మాచర్ల
*సంగీతం:  నరేష్ కుమ్రన్
*సినిమాటోగ్రఫీ:అభిరాజ్ నాయ‌ర్
*ఎడిట‌ర్: ర‌వితేజ గిరిజాల

## మూలాలు

వర్గం:2021 తెలుగు సినిమాలు
వర్గం:2021 సినిమాలు
ముంబై డైరీస్ 26/11

**ముంబై డైరీస్‌ 26/11** 2021లో విడుదల కానున్న హిందీ వెబ్ సిరీస్.  ఎమ్మాయ్ ఎంట‌ర్‌టైన్‌మెంట్ ప్రొడక్షన్ బ్యాన‌ర్ పై మోనిష అద్వానీ & మధు భొజ్వాని  నిర్మించిన ఈ వెబ్ సిరీస్ కు నిఖిల్‌ అడ్వాణీ, నిఖిల్‌ గోన్సల్వేస్‌ దర్శకత్వం వహించాడు. కొంకణ సేన్‌ శర్మ, మోహిత్ రైనా , శ్రేయా ధన్వంతరి ప్రధాన పాత్రల్లో నటించిన ఈ వెబ్ సిరీస్ ట్రైలర్‌ను ఆగష్టు 25, 2021న విడుదల చేసి, సినిమా అమెజాన్‌ ప్రైమ్‌ వీడియోస్‌లో సెప్టెంబరు 9న విడుదల కానుంది.

## కథ
ముంబయి దాడుల సమయంలో వైద్యులు, విలేకరులు, పోలీస్‌ ఫోర్స్‌ ఏవిధంగా పనిచేసిందనే నేపథ్యంలో ఈ వెబ్ సిరీస్‌ను నిర్మించారు.

## నటీనటులు

*సందేశ్ కులకర్ణి 
*మోహిత్ రైనా 
*శ్రేయా ధన్వంతరి
 
* కొంకణ సేన్‌ శర్మ
*టీనా దేశాయ్‌
*సత్యజిత్ దుబె 
*ప్రకాశ్ బేలవాడి
*నితిన్ దొండగే
*మిశాల్ రహేజా
*నటాషా భరద్వాజ్
*పుష్కరాజ్ చిరుపుట్కర్
*మృణ్మయి దేశ్ పాండే  
*లేట్. తేజస్ పార్వతికార్
*గౌరి బాలాజీ 
*అదితి కల్కుంటే 
*హరిప్రీత్ సింగ్  
*దర్శిత్ లహానే 
*కరిష్మా   
*రిషబ్ అరోరా  
*దివ్య కల్రా 
*నరేష్ కుమార్ 
*ఐశ్వర్య చౌదరి  
*శ్రేయ ధన్వానంతరీ 
*అమిత్  
*జైరాత్ 
*మైరా రాజ్ పాల్ 
*దామిని సిన్హా  
*సిమ్రాన్ పంజ్వాని 
*తీస్టా కేశ్వర్ 
*అజాజ్ ఖాన్  
*రుక్సానా బేహారుజి  
*వేదిక నవని 
*దావూద్ 
*సుచరిత  జువేకర్ 
*దామిని సిన్హా 
*మోహిని శర్మ 
*అదితి గులాటి  
*మార్టిన్ జిషిల్ 
*ప్రిన్సీ  సుధాకరన్  
*వసుంధర కౌల్ 
*విక్రమ్ కపాడియా  
*అక్షర్ కొఠారి 
*జ్యోతి కపూర్  
*హర్ష సింగ్
*సోనాలి సచ్‌దేవ్

## మూలాలు

వర్గం:2021 సినిమాలు
తుగ్లక్ దర్బార్

**తుగ్లక్‌ దర్బార్‌** 2021లో విడుదలైన తమిళ సినిమా. సెవెన్ స్క్రీన్ స్టూడియోస్ బ్యాన‌ర్ పై ఎస్.ఎస్. లలిత్ కుమార్ నిర్మించిన ఈ సినిమాకు దిల్లీ ప్రసాద్‌ దీనదయాళన్‌ దర్శకత్వం వహించాడు. విజయ్​ సేతుపతి , రాశీ ఖన్నా, మంజిమా మోహన్‌, సత్యరాజ్, పార్థిబన్ ప్రధాన పాత్రల్లో నటించారు. ఈ సినిమా ట్రైలర్‌ను 2021 ఆగస్టు 31 న విడుదల చేసి, సినిమాను సెప్టెంబరు 10 న నేరుగా సన్ టీవీలో విడుదల చేసారు. ఆ తరువాతి రోజుల్లో అది నెట్‌ఫ్లిక్స్‌లో విడుదలైంది.

## చిత్ర నిర్మాణం
తుగ్లక్ దర్బార్ సినిమా మే 2020 లోనే విడుదల కావాల్సి ఉండగా కోవిడ్ కారణంగా వాయిదా పడింది. ఈ సినిమా టీజర్‌ను ఆగష్టు 31, 2021న విడుదల చేశారు.

## నటీనటులు
*విజయ్​ సేతుపతి   - సింగారవేలన్‌
*రాశీ ఖన్నా 
*మంజిమా మోహన్
*సత్యరాజ్  
*ఆర్. పార్థిబన్
*భగవతి పెరుమాళ్
*ప్రతాప్ పోతేన్
*వెట్టై ముత్తుకుమార్
*గాయత్రీ
*మధన్ బాబ్

## సాంకేతిక నిపుణులు
*బ్యానర్:  సెవెన్ స్క్రీన్ స్టూడియోస్
*నిర్మాత:   ఎస్‌.ఎస్‌. లలిత్‌ కుమార్‌
*కథ, స్క్రీన్ ప్లే, దర్శకత్వం:  దిల్లీ ప్రసాద్‌ దీనదయాళన్‌ 
*సంగీతం:  గోవింద్‌ వసంత
*సినిమాటోగ్రఫీ:  మనోజ్‌ పరమహంస, మహేంద్రన్‌ జయరాజ్‌

## మూలాలు

వర్గం:తమిళ సినిమాలు
వర్గం:2021 సినిమాలు
వర్గం:విజయ్ సేతుపతి నటించిన సినిమాలు
వెంగల్ చక్కరాయ్

**వెంగల్ చక్కరాయ్ చెట్టియార్** ( 1880 జనవరి 17 - 1958 జూన్ 14) తమిళనాడుకు చెందిన స్వాతంత్ర్య సమరయోధుడు, రాజకీయవేత్త, ట్రేడ్ యూనియన్ కార్యకర్త. ఎఐటియుసి అధ్యక్షుడిగా కూడా పనిచేశాడు.

## తొలి జీవితం
చక్కరాయ్ 1880, జనవరి 17న హిందూ చెట్టియార్ కుటుంబంలో జన్మించాడు. మద్రాస్ లోని స్కాటిష్ మిషన్ స్కూల్ లో ప్రాథమిక విద్యను, మద్రాస్ క్రిస్టియన్ కాలేజీలో మాధ్యమిక విద్యను పూర్తిచేశాడు. 1901లో తత్వశాస్త్రంలో పట్టభద్రుడయ్యాడు. ఆ తర్వాత మద్రాస్ లా కాలేజీలో న్యాయవిద్యను చదివి, కొంతకాలం న్యాయవాదిగా ప్రాక్టీస్ చేశాడు.

## వృత్తిజీవితం - ఉద్యమం
డానిష్ మిషన్ రూమ్‌లో 1913లో చక్కరాయ్ క్రైస్తవ బోధకునిగా చేరి, అందులో ఇరవై సంవత్సరాలు మిషనరీగా పనిచేశాడు. మహాత్మాగాంధీ శిష్యుడిగా చేరి భారత స్వాతంత్ర్య ఉద్యమంలో పాల్గొన్నాడు. 1941 నుండి 1942 వరకు మద్రాస్ మేయర్‌గా పనిచేశాడు. అతను 1954 నుండి 1957 వరకు ఆల్ ఇండియా ట్రేడ్ యూనియన్ కాంగ్రెస్ అధ్యక్షుడిగా ఉన్నారు.

## మరణం
వెంగల్ చక్కరాయ్ 1958, జూన్ 14న మరణించాడు.

## మూలాలు

* 

వర్గం:1958 మరణాలు
వర్గం:1880 జననాలు
వర్గం:తమిళనాడు వ్యక్తులు
వర్గం:తమిళనాడు రాజకీయ నాయకులు
వర్గం:తమిళనాడు స్వాతంత్ర్య సమర యోధులు
వర్గం:తమిళనాడు తత్వవేత్తలు
వర్గం:తమిళ సాహిత్యవేత్తలు
వర్గం:న్యాయవాదులు
జాతీయ రహదారి (2021 సినిమా)

**జాతీయ రహదారి** 2021లో విడుదలయిన తెలుగు సినిమా. భీమవరం టాకీస్ బ్యానర్ పై తుమ్మల పల్లి రామ సత్యనారాయణ నిర్మించిన ఈ సినిమాకు నరసింహ నంది దర్శకత్వం వహించాడు. మధు చిట్టె , పరమేశ్వర్ హివ్రాలే, మమత, ఉమాభారతి ప్రధాన పాత్రల్లో నటించిన ఈ సినిమా 2021 సెప్టెంబర్ 10న విడుదలయింది.

## చిత్ర నిర్మాణం
జాతీయ రహదారి సినిమా ఫస్ట్ లుక్‌ను 31 డిసెంబర్ 2020న విజయేంద్ర ప్రసాద్ ఆవిష్కరించాడు. ఈ సినిమా ట్రైలర్‌ను సెప్టెంబర్ 3, 2021న రామ్ గోపాల్ వర్మ విడుదల చేశాడు. ఈ సినిమా ఫీల్మ్ ఫేర్ అవార్డుకు నామినేట్ అయింది.

## నటీనటులు
*మధు చిట్టె 
*పరమేశ్వర్ హివ్రాలే
*మమత  
*ఉమాభారతి
*మాస్టర్‌ దక్షిత్‌ రెడ్డి  
*అభి  
*శ్రీనివాస్‌ పసునూరి

## సాంకేతిక నిపుణులు
*బ్యానర్:  భీమవరం టాకీస్
*నిర్మాత:  తుమ్మల పల్లి రామ సత్యనారాయణ 
*కథ, స్క్రీన్ ప్లే, దర్శకత్వం:  నరసింహ నంది
*సంగీతం:  సుక్కు
*పాటలు: మౌనశ్రీ మల్లిక్
*సినిమాటోగ్రఫీ:  మురళి మోహన్‌ రెడ్డి
*ఎగ్జిక్యూటివ్‌ ప్రొడ్యూసర్‌: సంధ్య స్టూడియోస్

## మూలాలు

వర్గం:2021 సినిమాలు
క్లాప్

**క్లాప్** 2021లో రూపొందుతున్న తెలుగు సినిమా. సర్వాంత రామ్ క్రియేషన్స్, షిరిడి సాయి మూవీస్‌, బిగ్ ప్రింట్ పిక్చర్స్ బ్యానర్లపై రామాంజనేయులు జవ్వాజి & ఎం. రాజశేఖర్ రెడ్డి నిర్మించిన ఈ సినిమాకు పృథ్వీ ఆదిత్య దర్శకత్వం వహించాడు. ఆది పినిశెట్టి , ఆకాంక్ష సింగ్‌,  బ్రహ్మాజీ, నాజర్ , ప్రకాష్ రాజ్ నటించిన ఈ సినిమా తమిళ, తెలుగు భాషల్లో విడుదల కానుంది. ఈ సినిమా టీజర్‌ను నటుడు చిరంజీవి సెప్టెంబర్ 6, 2021న విడుదల చేశాడు.

## నటీనటులు
*ఆది పినిశెట్టి 
*కృష కురుప్ 
*ఆకాంక్ష సింగ్‌   
* శ్రీరంజని
*బ్రహ్మాజీ
*నాజర్
*శ్రీరంజని (ఆకాంక్ష సింగ్‌ తల్లి) 
* ప్రకాష్ రాజ్
*మైమ్ గోపి  
*మునీష్ కాంత్

## సాంకేతిక నిపుణులు
*బ్యానర్:  సర్వాంత రామ్ క్రియేషన్స్, షిరిడి సాయి మూవీస్‌, బిగ్ ప్రింట్ పిక్చర్స్ 
*నిర్మాత:  రామాంజనేయులు జవ్వాజి & ఎం. రాజశేఖర్ రెడ్డి
*కథ, స్క్రీన్ ప్లే, దర్శకత్వం:  పృథ్వీ ఆదిత్య
*సంగీతం: ఇళయరాజా
*సినిమాటోగ్రఫీ:  ప్రవీణ్ కుమార్     
*డైలాగ్స్: పృథ్వీ ఆదిత్య , వనమాలి  
*పాటలు:  రామజోగయ్య శాస్త్రి & అనంత శ్రీరామ్ 
*ఫైట్స్: శక్తీ శరవణన్  
*ఆర్ట్ డైరెక్టర్: వైరాబాలన్ & ఎస్. హరి బాబు 
## మూలాలు

వర్గం:2021 సినిమాలు
వర్గం:2021 తెలుగు సినిమాలు
చందానగర్ (శేరిలింగంపల్లి)

**చందానగర్**, తెలంగాణ రాష్ట్ర రాజధాని హైదరాబాదు శివారు ప్రాంతం. లింగంపల్లి, మియాపూర్లకు సమీపంలో ఉన్న ఈ ప్రాంతం హైదరాబాదు మహానగరపాలక సంస్థ పరిధిలోని 10వ వార్డు నంబరులో ఉంది. 2020లో హైదరాబాదు మున్సిపల్ ఎన్నికల్లో మంజుల రఘునాథ్ రెడ్డి కార్పోరేటర్ స్థానాన్ని గెలుచుకున్నది. ఇక్కడ షాపింగ్ మాల్‌లు, హౌసింగ్ కాలనీలు, వాణిజ్య-నివాస సముదాయాలు ఉన్నాయి.

## జిల్లాల పునర్వ్యవస్థీకరణలో
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లాలోని ఇదే మండలంలో ఉండేది.

## సమీపప్రాంతాలు
హఫీజ్‌పేట్, మదీనాగూడ, ఇంజనీర్స్ ఎన్‌క్లేవ్, గంగారాం, ఇక్రిసాట్ కాలనీ మొదలైన ప్రాంతాలు ఇక్కడికి సమీపంలో ఉన్నాయి.

## వాణిజ్య ప్రాంతం
చందానగర్ ప్రాంతంలో అనేక షాపింగ్ మాల్‌లు, సూపర్ మార్కెట్లు ఉన్నాయి. దుస్తుల కోసం చెన్నై షాపింగ్ మాల్, ఆర్ఎస్ బ్రదర్స్, కెఎల్ఎం మాల్, రీబాక్, అడిడాస్, బాటా, రేమండ్స్, పీటర్ ఇంగ్లాండ్, పెపే మొదలైన బ్రాండ్ల స్టోర్స్ ఉన్నాయి. విజేత, రతన్ దీప్, హెరిటేజ్ మొదలైన సూపర్ మార్కెట్లు ఉన్నాయి. వీటితోపాటు బజాజ్ ఎలక్ట్రానిక్స్, యస్ మార్ట్, రిలయన్స్ డిజిటల్ వంటి ఎలక్ట్రానిక్ స్టోర్లు కూడా ఉన్నాయి.

## వైద్యం
అపోలో క్లినిక్, ప్రాణం హాస్పిటల్, మైత్రి సూపర్ స్పెషాలిటీ హాస్పిటల్, టెస్లా డయాగ్నోస్టిక్స్, ఇతర క్లినిక్‌లు, జనరల్ హాస్పిటల్స్ ఇక్కడ ఉన్నాయి.

## సినిమా హాళ్ళు
ఇక్కడ సినిమాలు చూడడానికి శ్రీదేవి థియేటర్, శ్రీలత థియేటర్, ఆసియన్ జ్యోతి థియేటర్, ఐనాక్స్ జిఎస్ఎమ్ మాల్, మీరాజ్ గీత సినిమాస్, పివిఆర్ మారుతి మాల్ (19 స్క్రీన్‌) మొదైనవి ఉన్నాయి.

## విద్యాసంస్థలు
శ్రీ చైతన్య జూనియర్ కళాశాల, నారాయణ జూనియర్ కళాశాలలు ఇతర పాఠశాలలు ఉన్నాయి. ఇక్కడికి 10 కి.మీ.ల దూరంలో ఇండియన్ స్కూల్ ఆఫ్ బిజినెస్, ఇంటర్నేషనల్ ఇన్‌స్టిట్యూట్ ఆఫ్ ఇన్ఫర్మేషన్ టెక్నాలజీ, హైదరాబాద్ సెంట్రల్ యూనివర్సిటీ, ఇండియన్ ఇనిస్టిట్యూట్ ఆఫ్ టెక్నాలజీ వంటి ప్రధాన విద్యా సంస్థలు ఉన్నాయి.

## ప్రార్థనామందిరాలు
గంగారం హనుమాన్ దేవాలయం, వెంకటేశ్వర స్వామి దేవాలయం ఈ ప్రాంతంలో ప్రముఖమైన దేవాలయాలు ఉన్నాయి. గుల్జార్ ఇ మదీనా మసీదు, జామా మసీదు, బాబా మదీనా గూడ దర్గా, హైదరాబాద్ సెయింట్ థామస్ మార్తోమా చర్చి  కూడా ఉంది.

## ప్రజా రవాణా
ఈ ప్రాంతం నుండి నగరంలోని ఇతర ప్రాంతాలకు తెలంగాణ రాష్ట్ర రోడ్డు రవాణా సంస్థ ఆధ్వర్యంలో సిటీ బస్సు సౌకర్యం ఉంది. చందానగర్ రైల్వే స్టేషనులో హైదరాబాదు ఎంఎంటిఎస్ సర్వీస్ కూడా అందుబాటులో ఉంది.

## మూలాలు

## ఇతర లింకులు

వర్గం:హైదరాబాదులోని ప్రాంతాలు
వర్గం:Coordinates on Wikidata
పాషన్ సరస్సు

**పాషన్ సరస్సు** అనేది మహారాష్ట్రలోని పూణే నగర కేంద్రానికి 12 కి.మీ దూరంలో ఉన్న పాషన్ అనే నగర శివారులో గల ఒక కృత్రిమ సరస్సు.  ఈ సరస్సును బ్రిటిష్ వారు వారి కాలంలో నీటి అవసరాలకు అనుగుణంగా నిర్మించారు.  ఈ సరస్సు లోకి రామనది ద్వారా నీరు వచ్చి చేరుతుంది, ఇది సరస్సుకి ఉత్తరాన ఉన్న బ్యారేజీ ద్వారా నియంత్రించబడుతుంది.  ఈ నది బావ్‌ధాన్ నుండి ఉద్భవించి పాషన్, సుతర్‌వాడి, బేనర్ మీదుగా సోమేశ్వర్‌వాడీకి ప్రవహిస్తుంది. పాషన్ సరస్సు మొత్తం 40 చదరపు కిలోమీటర్ల (15 చదరపు మైళ్ళు) పరీవాహక ప్రాంతాన్ని కలిగి ఉంది. ఈ సరస్సు పాత పాషన్ గ్రామానికి, గవర్నర్ నివాసానికి నీటి వనరుగా పనిచేస్తుంది. సరస్సు చుట్టూ ఇటీవల పట్టణీకరణ జరగటం నీటి నాణ్యత పతనానికి దారితీసింది.
## చరిత్ర, భౌగోళికం
పాషన్ సరస్సు ఒక మానవ నిర్మిత సరస్సు, ఇది పాషన్, సుతర్‌వాడి వంటి శివారు ప్రాంతాల నీటి అవసరాలకు అనుగుణంగా నిర్మించబడింది.  ఈ సరస్సు ఒకప్పుడు తాగునీటి వనరుగా ఉండేది, కానీ ఇటీవల పట్టణీకరణ  విజృంభించడంతో నీరు క్షీణించి, తాగడానికి పనికిరాకుండా పోయింది.  ఈ సరస్సు పాత పాషన్ గ్రామానికి సాగు నీరుగా, పంటలు పండించడానికి, సమీపంలోని గవర్నర్ నివాసానికి నీటి వనరుగా ఉపయోగపడుతుంది. సరస్సు, దాని పరిసర ప్రాంతాలు వలస పక్షులను ఆకర్షిస్తాయి. పక్షి వీక్షకులకు ఇదొక ప్రసిద్ధ ప్రదేశం. పూణే మునిసిపల్ కార్పొరేషన్ (PMC) సరస్సు పశ్చిమ తీరం వెంబడి నేచర్ ట్రైల్ అనే 300 మీటర్ల ఫుట్‌పాత్‌ను నిర్మించింది.  అలాగే, పక్షులను ఆకర్షించడానికి ఒక వెదురు తోటను కూడా నిర్మించింది.
## క్షీణత
ఇటీవల, సమీపంలోని కొండలపై అటవీ నిర్మూలన వలన సరస్సు లోతు తగ్గుతుంది.  ఐపోమియా వంటి ఇతర మొక్కల పెరుగుదలను నిషేధించిటం సరస్సు క్షీణతకు ప్రధాన కారణం. అలాగే ఈ ప్రాంతంలో వాహనాలను కడగడం వల్ల నీటిలో నూనె, పెట్రోల్ వంటివి కలిసి కాలుష్యం పెరుగుతుంది.
## అభివృద్ధి
1998 లో, పూణే మునిసిపల్ కార్పొరేషన్ సరస్సు నుండి తాగునీటిని నిలిపివేసింది. అయితే, ఇప్పుడు సరస్సు నుండి మళ్లీ త్రాగునీటిని అందించడానికి ప్రయత్నాలు చేస్తున్నారు. 2004-2005 ఆర్థిక సంవత్సరంలో పామ్, కాట్రాజ్ సరస్సులను డి-సిల్టింగ్ చేయడానికి PMC ₹ 10 మిలియన్లు (US $ 140,000) ఖర్చు చేసింది.  పాషన్ శుద్ధి కర్మాగారాన్ని తిరిగి అమలు చేయడం కూడా PMC పరిశీలనలో ఉంది.
## మూలాలు


వర్గం:సరస్సులు
వర్గం:నీటి వనరులు
వర్గం:మహారాష్ట్ర
2020 వేసవి పారాలింపిక్ క్రీడలలో భారతదేశం

**[[2020 వేసవి పారాలింపిక్స్|2020 వేసవి పారాలింపిక్]]** క్రీడలు జపాన్ దేశంలోని టోక్యో నగరంలో 2021 ఆగస్టు 24 నుండి సెప్టెంబర్ 5 వరకు నిర్వహించారు. భారత్ అధికారికంగా 1968 నుండి వేసవి పారాలింపిక్ క్రీడలలో భాగమైనప్పటికీ  1984 నుండి భారత అథ్లెట్లు చురుకుగా పాల్గొంటున్నారు.  2020 వేసవి పారాలింపిక్స్ భారత దేశానికి అత్యంత విజయవంతమైనవిగా నిలిచాయి, 5 స్వర్ణాలు 8 రజతాలు 6 కాంస్యాలు (మొత్తం 19)  పతకాలతో ప్రపంచంలో భారత్ 24వ స్థానంలో నిలిచింది.
## పతక విజేతలు

## మూలాలు

వర్గం:2020 పారాలింపిక్ పతక విజేతలు
వర్గం:భారత పారాలింపిక్ క్రీడాకారులు
వర్గం:అంగవైకల్యం
వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
కల్పన దత్తా

కల్పన దత్తా (27 జూలై 1913 - 8 ఫిబ్రవరి 1995)  భారతీయ స్వాతంత్ర్య ఉద్యమ కార్యకర్త. సూర్య సేన్ నేతృత్వంలోని సాయుధ స్వాతంత్ర్య ఉద్యమంలో సభ్యురాలు. 1930లో జరిగిన చిట్టగాంగ్ ఉద్యమంలో చురుకుగా పాల్గొన్నది. తరువాత ఆమె భారత కమ్యూనిస్టు పార్టీలో చేరింది. 1943లో అప్పటి జనరల్ సెక్రటరీ,సిపిఐ పురాన్ చంద్ జోషిని వివాహం చేసుకున్నారు.

## బాల్యం, విద్య
కల్పన దత్తా శ్రీపూర్‌ బ్రిటిష్ ఇండియాలోని బెంగాల్ ప్రావిన్స్‌లోని చిట్టగాంగ్ జిల్లాకు చెందిన శ్రీపూర్ గ్రామంలోని బైద్య కుటుంబంలో జన్మించింది. ఇప్పుడు శ్రీపూర్ బంగ్లాదేశ్‌లోని బోల్ఖలి ఉపజిల్లాలో ఉంది. దత్తా తండ్రి బినోద్ బిహారీ దత్తగుప్తా    ప్రభుత్వ ఉద్యోగి. దత్తా చిట్టగాంగ్ లో మెట్రిక్యులేషన్ 1929లో ఉత్తీర్ణులైనది. ఆ తర్వాత, కలకత్తా వెళ్లి సైన్స్‌లో గ్రాడ్యుయేషన్ కోసం బెతున్ కాలేజీలో చేరింది. వెంటనే ఛాత్రీ సంఘ (మహిళా విద్యార్థుల సంఘం) లో చేరింది. ఇందులో బీనా దాస్, ప్రీతిలత వడ్డేదార్ కూడా క్రియాశీల సభ్యులుగా ఉన్నారు.

## సాయుధ స్వాతంత్ర్య ఉద్యమం
1930లో చిట్టగాంగ్ దాడి ఏప్రిల్ 18న పకడ్బందీగా జరిగింది. కల్పన ఇండియన్ రిపబ్లికన్ ఆర్మీ, ఛత్తాగ్రామ్ బ్రాంచ్ లో చేరారు. ఇది సూర్య సేన్ నేతృత్వంలో ఉంది. సెప్టెంబర్ 1931లో సూర్య సేన్ ఆమెకు, ప్రీతిలత వడ్డేదార్‌ కు చిట్టగాంగ్‌లోని యూరోపియన్ క్లబ్ పై దాడి పనిఅప్పగించాడు. అయితే దాడికి వారం రోజుల ముందు, ఆ ప్రాంతంలో నిఘా నిర్వహిస్తున్నప్పుడు ఆమెను అరెస్టు చేశారు. బెయిల్‌పై విడుదలైన తర్వాత ఆమె కొంత కాలం అధికారుల కంట పడకుండా వెళ్లిపోయింది. 1933 ఫిబ్రవరి 16న పోలీసులు గైరాల గ్రామంలో వారు దాగివున్న ప్రదేశాన్ని చుట్టుముట్టారు. ఆ దాడిలో సూర్య సేన్‌ను అరెస్టు చేశారు. కానీ కల్పన అక్కడి నుండి తప్పించుకోగలిగింది. చివరకు ఆమెను 19 మే 1933 న అరెస్టు చేశారు. ఆమె 1939 లో విడుదలైంది.

## తరువాత జీవితం
కల్పన దత్త 1940 లో కలకత్తా విశ్వవిద్యాలయం నుండి పట్టభద్రురాలయింది. అదే సమయంలో భారత కమ్యూనిస్ట్ పార్టీలో చేరారు. ఆమె 1943 బెంగాల్ కరువు సమయంలో, బెంగాల్ విభజన సమయంలో సహాయక కార్యకర్తగా పనిచేసింది. ఆమె బెంగాలీలో చిట్టగాంగ్ దాడిలో పాల్గొన్నవారి జ్ఞాపకాలపై "চট্টগ্রাম অস্ত্রাগার আক্রমণকারীদের an" అనే స్వీయచరిత్ర పుస్తకాన్ని రాసింది. దీనిని ఆంగ్లంలోకి అరుణ్ బోస్, నిఖిల్ చక్రవర్తి అనువదించారు. "Chittagong Armoury Raiders: Reminiscences" పుస్తకానికి  'ముందుమాట' కమ్యూనిస్ట్ నాయకుడు, ఆమె భర్త పి. సి. జోషి రాసారు.  ఇది అక్టోబర్ 1945లో ప్రచురించబడింది. ఆమె 1946లో బెంగాల్ శాసనసభకు జరిగిన ఎన్నికల్లో చిట్టగాంగ్ నుండి భారత కమ్యూనిస్ట్ పార్టీ అభ్యర్థిగా పోటీ చేసింది, కానీ గెలవలేకపోయింది.

తరువాత, ఆమె ఇండియన్ స్టాటిస్టికల్ ఇనిస్టిట్యూట్‌లో చేరింది, అక్కడ ఆమె పదవీ విరమణ వరకు పనిచేసింది. ఆమె 8 ఫిబ్రవరి 1995న కలకత్తాలో మరణించింది.

## వ్యక్తిగత జీవితం
1943లో, ఆమె అప్పటి భారత కమ్యూనిస్ట్ పార్టీ జనరల్ సెక్రటరీ అయున పురాన్ చంద్ జోషిని వివాహం చేసుకుంది. వారికి చాంద్, సూరజ్ ఇద్దరు కుమారులు. చాంద్ జోషి (1946-2000) ప్రముఖ జర్నలిస్ట్, హిందూస్తాన్ టైమ్స్ లో పనిచేశారు. చాంద్ భార్య మణిని (నీ ఛటర్జీ) ఛత్తాగ్రామ్ ఆయుధాల దాడిపై, డూ అండ్ డై: ది ఛట్టాగ్రామ్ తిరుగుబాటు 1930-34 పేరుతో ఒక పుస్తకం రాసింది**.

## మూలాలు


వర్గం:1913 జననాలు
వర్గం:1995 మరణాలు
వర్గం:మహిళా స్వాతంత్ర్య సమర యోధులు
వర్గం:భారత కమ్యూనిస్టు నాయకులు
ఇంకేంటి నువ్వే చెప్పు

**ఇంకేంటి నువ్వే చెప్పు** 2017లో విడుదలైన తెలుగు సినిమా. వెల్ఫేర్‌ క్రియేషన్స్‌ బ్యానర్ పై డా. మళ్ల విజయ్‌ ప్రసాద్‌ నిర్మించిన శివ శ్రీ దర్శకత్వం వహించాడు.ఈ సినిమా ఆడియోను 10 డిసెంబర్, 2016న విడుదల చేశారు. సన్ని, అక్షిత, ప్రశాంత్, ప్రసన్న ప్రధాన పాత్రల్లో నటించిన ఈ సినిమా జనవరి 06, 2017న విడుదలైంది.

## కథ
సంధ్య, శివ ఇద్దరు ప్రేమించుకుంటారు. వారిద్దరూ గతంలో తమ సంబంధం కోసం  మొబైల్స్ మైంటైన్ చేస్తుంటారు. అలా ఉన్న వారి మధ్య ఒకరోజు తీవ్ర గొడవల వల్ల ఇద్దరు తమ ఫోన్లను విసిరిపడేస్తారు. వాటిలో సంధ్య ఫోన్ కార్తీని శివ ఫోన్ నీలుని చేరుతుంది. దాంతో కొత్తగా శివ, నీలు, సంధ్య, కార్తీ ల ప్రేమ కథ మొదలవుతుంది. అలా మొదలైన ఆ నలుగురి ప్రేమ కథ ఎలా సాగింది ? వారి ప్రేమలో ఎలాంటి చిక్కులు వచ్చాయి ? వాళ్ళు అవి ఎలా పరిష్కరించుకున్నారు ? అనేదే మిగతా సినిమా కథ.
## నటీనటులు
*సన్ని 
*అక్షిత 
*ప్రశాంత్  
*ప్రసన్న
*సుమన్
*మణికంఠ
*మధునందన్
*యాంకర్ భార్గవి
*ఫిస్ వెంకట్

## సాంకేతిక నిపుణులు
*బ్యానర్: వెల్ఫేర్‌ క్రియేషన్స్‌ 
*నిర్మాత:  డా. మళ్ల విజయ్‌ ప్రసాద్‌
*సహ నిర్మాత: విద్యార్థి వెంకట్రావ్ 
*కథ, స్క్రీన్ ప్లే, దర్శకత్వం:   శివ శ్రీ
*సంగీతం: వికాస్ కురిమెళ్ళ
*సినిమాటోగ్రఫీ:  జి.సెల్వ కుమార్
*ఎడిటర్: కోటగిరి వెంకటేశ్వర్ రావు

## మూలాలు

వర్గం:2017 తెలుగు సినిమాలు
కోనాపురంలో జరిగిన కథ

**కోనాపురంలో జరిగిన కథ** 2019లో విడుదలైన తెలుగు సినిమా. పోషం మట్టారెడ్డి సమర్పణలో అనూష సినిమా బ్యానర్ పై మచ్చ వెంకట్ రెడ్డి, భట్టు అంజిరెడ్డి, పల్లె వినయ్ కుమార్ నిర్మించిన ఈ సినిమాకు కె.బి.కృష్ణ దర్శకత్వం వహించాడు.కోనాపురంలో జరిగిన కథ ట్రైలర్, పోస్టర్‌ను అక్టోబర్ 22, 2019న ఎంపీ జోగినపల్లి సంతోష్ కుమార్ విడుదల చేశాడు. స‌య్యద్ సోహైల్, అనిల్ మొగిలి, రేయాన్ రాహుల్(సయ్యద్ సోహైల్), సునీత ప్రధాన పాత్రల్లో నటించిన ఈ సినిమా 2019 నవంబర్ 8న విడుదలైంది.

## కథ
కోనాపురంలో దాని పక్క గ్రామంలో పెళ్లి కాని అమ్మాయిలు అబ్బాయిలు ప్రతి పదిహేను రోజులకు వరుసగా ఒకొక్కరు హత్యకు గురవుతూ ఉంటారు. దాంతో ప్రశాంతంగా ఉన్న ఆ రెండు ఊర్లు ఆ వరుస హత్యలతో ఉలిక్కి పడతాయి. ఇంతకీ ఆ హత్యలు ఎలా జరుగుతున్నాయి ? ఎవరు చేస్తున్నారు ? హత్యలు చేస్తోన్న వారిని పట్టుకోవడానికి ఎలాంటి విచారణలు జరుగుతున్నాయి?  చివరికీ హత్యలు చేస్తోన్న వ్యక్తి దొరుకుతారా ? లేదా ? అనేదే మిగతా సినిమా కథ.

## నటీనటులు

* స‌య్యద్ సోహైల్

*అనిల్ మొగిలి 
*రేయాన్ రాహుల్
*సునీత
*జబర్దస్త్ కొమరం 
*దేవా శ్వేతా
*అలీమ్ ఖాన్ 
*రాకేష్ 
*రాజేష్ 
*జబర్దస్త్ రాజమౌళి

## సాంకేతిక నిపుణులు
*బ్యానర్:  అనూష సినిమా
*నిర్మాతలు:   మచ్చ వెంకట్ రెడ్డి, భట్టు అంజిరెడ్డి, పల్లె వినయ్ కుమార్
*కథ, స్క్రీన్ ప్లే, దర్శకత్వం:  కె బి కృష్ణ
*సంగీతం: సత్య కశ్యప్
*సినిమాటోగ్రఫీ:ఈరుపుల శ్రీకాంత్ 
*పాటలు : పూర్ణాచారి

## మూలాలు

వర్గం:2019 తెలుగు సినిమాలు
వర్గం:2019 సినిమాలు
ది బేకర్ అండ్ ది బ్యూటీ

**ది [[బేకర్]] అండ్ ది బ్యూటీ** 2021లో విడుదలైన వెబ్ సిరీస్. అన్నపూర్ణ స్టూడియోస్ బ్యానర్ పై సుప్రియా యార్లగడ్డ నిర్మించగా జొనాథన్ ఎడ్వర్ట్స్ దర్శకత్వం వహించాడు. ఈ సిరీస్ ట్రైలర్‏ను సెప్టెంబర్ 6, 2021న విడుదల చేశారు. సంతోష్‌ శోభన్, విష్ణుప్రియ, టీనా శిల్పారాజ్‌, వెంకట్‌, ఝాన్సీ ప్రధాన ప్రాతల్లో నటించిన ఈ వెబ్ సిరీస్‏ సెప్టెంబర్ 10న ఆహా ఓటీటీలో విడుదలైంది. ఈ వెబ్ సిరీస్ లో మొత్తం పది ఎపిసోడ్స్ ఉన్నాయి.

## నటీనటులు
*సంతోష్‌ శోభన్  
*విష్ణుప్రియ  
*టీనా శిల్పారాజ్‌
*వెంకట్‌
* ఝాన్సీ 
*సాయి శ్వేత  
*సంగీత్ శోభన్
*శ్రీకాంత్‌ అయ్యంగర్‌ 
*లక్ష్మీ

## సాంకేతిక నిపుణులు
*బ్యానర్:  అన్నపూర్ణ స్టూడియోస్ 
*నిర్మాత:  సుప్రియా యార్లగడ్డ
*కథ, స్క్రీన్ ప్లే, దర్శకత్వం:  జొనాథన్ ఎడ్వర్ట్స్ 
*సంగీతం: ప్రశాంత్ ఆర్ విహారి
*సినిమాటోగ్రఫీ: సురేష్ రఘుతు
*ఎడిటర్: బొంతల నాగేశ్వర్ రెడ్డి

## మూలాలు

వర్గం:2021 తెలుగు వెబ్​సిరీస్‌లు
కార్తీక్స్ ది కిల్లర్

**కార్తీక్స్ ది కిల్లర్** 2021లో విడుదలైన తెలుగు సినిమా. శ్రీమతి లలిత సమర్పణలో యాదవ్ ప్రొడక్షన్ హౌస్ బ్యానర్ పై ఆవుల రాజు యాదవ్ & సంకినేని వాసు దేవ రావు నిర్మించిన ఈ సినిమాకు చిన్నా దర్శకత్వం వహించాడు. కార్తీక్ సాయి, డాలీషా, నేహా దేశ్ పాండే హీరో హీరోయిన్లుగా నటించిన ఈ సినిమా సెప్టెంబర్ 3న విడుదలైంది. ఈ సినిమా విడుదలైన తొలిరోజు ఉదయం ఆట ఉచితంగా ప్రదర్శించారు.

## కథ
ధ్రువ (కార్తిక్) ప్రాస్ మ్యాక్స్ యాడ్ ఏజెన్సీ ఓనర్, అతను నచ్చిన ప్రతి అమ్మాయితో రొమాన్స్ చేస్తుంటాడు. ధ్రువ తల్లి ద్వారా పరిచయమైన అమ్మాయి దీక్ష(డాలీషా) తో ప్రేమలో పడతాడు.  ఇంతలో దీక్ష కు వీసా రావడంతో అమెరికా వెళ్లి కొంతకాలానికి ఇండియాకు తిరిగి వచ్చి కార్తీక్ తో కలిసి అరకు లోని ఒక గెస్ట్ హౌస్ కు వెళ్తుంది. అక్కడ దీక్ష కనిపించకుండా పోతుంది. ఎంత వెతికిన దీక్ష ఆచూకీ దొరకదు కనిపించదు. దీక్ష కంటే ముందే అరకులో చాలామంది అమ్మాయిలు ఇలాగే కనిపించకుండా పోయారని, అతిదారుణంగా హత్యకు గురయ్యారనే విషయం వెలుగులోకి వస్తుంది. ఈ  మిస్టరీని చేధించడానికి రుద్రా (నేహా దేశ్ పాండే) పోలీస్ ఆఫీసర్ ఇన్వెస్టిగేషన్ కోసం నియమితుడైతాడు. ఆ తరువాత జరిగే కొన్ని నాటకీయ పరిణామాల మధ్య అసలు ఈ హత్యలను చేస్తోంది ఎవరు ? ఎందుకు చేస్తున్నారు ? హత్యలకు కారణం ఏంటి ?  అమ్మాయిలను చంపుతున్న ఆ వ్యక్తిని పోలీసులు ఎలా కనిపెట్టారు ? అనేది మిగిలిన సినిమా కథ.

## నటీనటులు
*కార్తీక్ సాయి 
*డాలీషా  
*నేహా దేశ్ పాండే
* రవిప్రకాష్ 
*రచ్చ రవి 
*సి.వి.ఎల్.నరసింహ రావు

## సాంకేతిక నిపుణులు
*బ్యానర్:  యాదవ్ ప్రొడక్షన్ హౌస్
*నిర్మాత:  ఆవుల రాజు యాదవ్ & సంకినేని వాసు దేవ రావు
*కథ, స్క్రీన్ ప్లే, దర్శకత్వం:   చిన్నా
*సంగీతం: సిద్దార్థ్ వాట్కిన్స్‌ 
*సినిమాటోగ్రఫీ:  గడ్డం ఏడుకొండలు
*ఎగ్జిక్యూటివ్ ప్రొడ్యూసర్: తోట సతీష్
*ఎడిటర్: నాని కాసర గడ్డ

## మూలాలు

వర్గం:2021 తెలుగు సినిమాలు
వర్గం:2021 సినిమాలు
అశ్మీ

**అశ్మీ** 2021లో తెలుగులో విడుదలైన థ్లిలర్‌ సినిమా. సాచీ క్రియేష‌న్స్ బ్యానర్ పై స్నేహా రాకేశ్ నిర్మించిన ఈ సినిమాకు శేష్‌ కార్తికేయ దర్శకత్వం వహించాడు. రుషికా రాజ్, రాజా నరేంద్ర, కేశవ్ దీపక్ హీరో హీరోయిన్లుగా నటించిన ఈ సినిమా సెప్టెంబరు 3న విడుదలైంది.

## కథ
కాలేజీ స్టూడెంట్ అయి అష్మీ (రుషిక రాజ్) కిడ్నాప్ కు గురై ఓ గదిలో కొన్ని సంవత్సరాలుగా నిర్బంధించబడి ఉంటుంది. ఆమెకు కనీస అవసరాలైన ఇవ్వకుండా తినడానికి సరైన ఆహారం ఇవ్వకుండా చిత్రహింసలకు గురిచేసి అత్యాచారానికీ గురవుతుంది. అశ్మీ ఎట్టకేలకు అక్కడి నుండి బయటపడుతుంది. ఆమె బయటపడ్డాక తనను చిత్రహింసలకు గురిచేసింది రాజేశ్ మిశ్రా (కేశవ్ దీపక్) అని నమ్మి అతడిని  చంపేస్తుంది. ఆ తర్వాత తనను చిత్రహింసలకు గురిచేసింది రాజేశ్ మిశ్రా (కేశవ్ దీపక్)  కాదని, శివ (రాజ నరేంద్ర) అని తెలుసుకుంటుంది. అయితే అసలు అష్మీకి, శివకు మధ్య ఉన్న సంబంధం ఏమిటీ ? ఎందుకోసం శివ అష్మీనీ బంధించి చిత్రహింసలకు గురిచేశాడు ? చివరకు అష్మీ శివపై ప్రతీకారం తీర్చుకుందా లేదా అనేదే మిగతా సినిమా కథ.

## నటీనటులు
*రుషికా రాజ్ 
*రాజా నరేంద్ర  
*కేశవ్ దీపక్

## సాంకేతిక నిపుణులు
*బ్యానర్:  సాచీ క్రియేష‌న్స్
*నిర్మాత: స్నేహా రాకేశ్ 
*కథ, స్క్రీన్ ప్లే, దర్శకత్వం:  శేష్‌ కార్తికేయ
*సంగీతం: శాండీ అద్దంకి
*సినిమాటోగ్రఫీ:  శేష్‌ కార్తికేయ
*ఎడిటింగ్: ప్రవీణ్ పూడి
## మూలాలు

వర్గం:2021 తెలుగు సినిమాలు
వర్గం:2021 సినిమాలు
వీరన్ సుందరలింగం

**వీరన్ సుందరలింగం** (మరణం 1799) తమిళనాడుకు చెందిన స్వాతంత్ర్య సమరయోధుడు, రాజకీయవేత్త.  అతను వీరపాండ్య కట్టబొమ్మన్  సైనిక దళంలో చేరాడు.  తరువాత ఆ దళానికి డిప్యూటీ కమాండర్,  కమాండర్ అయ్యాడు.

## జననం
వీరన్ సుందరలింగం తమిళనాడు, పాంచాలంకురిచి సమీపంలోని గోవర్ణగిరిలో జన్మించాడు. తండ్రి పేరు పాండియన్ కట్టన కరుప్పనన్.

## ఉద్యమం
వీరపాండ్య కట్టబ్రహ్మన బ్రిటిష్ ఈస్ట్ ఇండియా కంపెనీకి వ్యతిరేకంగా పోరాటం చేసినపుడు వీరన్ సుందరలింగం పోలిగర్ జనరల్ గా ఉన్నాడు. 1799లో మొదటి పాలిగర్ యుద్ధంలో కట్టబొమ్మన్ కోసం పోరాడుతున్నప్పుడు వీరన్ సుందరలింగం చంపబడ్డాడని ఒక ఆధారం చెబుతుండగా, రెండవ పాలిగర్ యుద్ధంలో (1800-01) కట్టబొమ్మన్ తమ్ముడు ఊమైతురైకి సహాయం చేస్తున్నప్పుడు చంపబడ్డాడని మరోక ఆధారం చెబుతోంది. 

## వారసత్వం
తమిళనాడు ప్రభుత్వం 2009లో గోవర్ణగిరిలో సుందరలింగం స్మారక చిహ్నాన్ని నిర్మించడానికి ఉత్తరువులు జారీ చేసింది. ఇతడు తమిళనాడు రాష్ట్రంలో ఉన్న వ్యవసాయ సంఘమైన దేవేంద్రకుల వెలలార్‌కు చెందినవాడు.

## మరణం
వీరన్ సుందరలింగం 1799లో మరణించాడు.

## మూలాలు

వర్గం:1799 మరణాలు
వర్గం:తమిళనాడు వ్యక్తులు
వర్గం:తమిళనాడు రాజకీయ నాయకులు
వర్గం:తమిళనాడు స్వాతంత్ర్య సమర యోధులు
వేదరత్నం అప్పకుట్టి

**వేదరత్నం అప్పకుట్టి పిళ్ళై**, తమిళనాడు రాష్ట్రానికి చెందిన స్వాతంత్ర్య సమరయోధుడు, సామాజిక కార్యకర్త. తమిళనాడు రాష్ట్రంలోని గ్రామీణ ప్రాంతాలలో మహిళల సంక్షేమం కోసం పనిచేసే లాభాపేక్షలేని సంస్థ కస్తూర్బా గాంధీ నేషనల్ మెమోరియల్ ట్రస్ట్ సహ వ్యవస్థాపకుడు.

## జననం
వేదరత్నం అప్పకుట్టి పిళ్ళై, తమిళనాడు రాష్ట్రం, నాగపట్నం జిల్లాలోని వేదారణ్యంలో జన్మించాడు. తండ్రి ఎ. వేదరత్నంకి ఉప్పు వ్యాపారం ఉంది. స్వాతంత్ర్య ఉద్యమకారుడిగా ఉద్యమంలో పాల్గొన్నాడు. తన తండ్రితో పాటు అతను కూడా స్వాతంత్ర్యోద్యమంలో పాల్గొన్నాడు.

## సామాజిక సేవ
వేదారణ్యం గ్రామంలో ఆర్థిక ఇబ్బందుల్లో ఉన్న కుటుంబాల బాలికల కోసం గ్రామీణ రెసిడెన్షియల్ పాఠశాల అయిన *కస్తూర్బా గాంధీ కన్యా* గురుకులాన్ని ఏర్పాటుచేయడంలో తన తండ్రికి సహకరించాడు. తరువాతికాలంలో ప్రింటింగ్ పాఠశాల, ఎలక్ట్రానిక్స్, కంప్యూటర్ శిక్షణ పాఠశాల, ధూపం తయారీ యూనిట్‌ను స్థాపించారు.

## పురస్కారాలు
1989లో భారత ప్రభుత్వం నుండి భారతదేశ నాల్గవ అత్యున్నత పౌర పురస్కారం పద్మశ్రీ అందుకున్నాడు.

## మూలాలు

వర్గం:తమిళనాడు వ్యక్తులు
వర్గం:తమిళనాడు స్వాతంత్ర్య సమర యోధులు
వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:సామాజిక ఉద్యమకారులు
జి. కుమార పిళ్లై

**జి. కుమార పిళ్లై** ( 1923 ఆగస్టు 22 - 2000 ఆగస్టు 16) ఒక మలయాళ భాషా కవి, రచయిత, వ్యాసకర్త. అతను దక్షిణ భారతదేశంలోని కేరళ రాష్ట్రానికి చెందిన సామాజిక కార్యకర్త, గాంధేయవాది. ఇంకా కేరళలోని అనేక మానవ హక్కుల ఉద్యమాలలో పాల్గొన్నాడు. రచయితగా, కవిగా అతను తన రచనలకు అనేక పురస్కారాలను అందుకున్నాడు. కేరళ రాష్ట్రంలో ఆంగ్లంలో ఆచార్యులుగా ఉన్న రచయితలలో కుమార పిళ్లై ఒకడు.

## జీవిత విశేషాలు
కుమార పిళ్ళై ప్రస్తుత కేరళలోని కొట్టాయం జిల్లాలోని వెన్నిమలలో 1923 ఆగస్టు 22 న పెరింగర పి.గోపాల పిళ్లై, పార్వతి అమ్మ దంపతులకు జన్మించాడు. అతను చంగనాస్సేరీలోని ఎస్.బి. కళాశాల నుండి తన విద్యను పూర్తి చేసాడు. బొంబాయిలోను తరువాత కేరళ సచివాలయంలోనూ గుమస్తాగా పనిచేశాడు. అతను నాగపూర్ విశ్వవిద్యాలయం నుండి సాహిత్యంలో మాస్టర్స్ డిగ్రీని పొందాడు. అతను తిరువనంతపురం విశ్వవిద్యాలయ కళాశాలలో ఆంగ్ల భాషాచార్యులుగా సుమారు 40 సంవత్సరాలు పనిచేశాడు. అతడికి సెయింట్ జోసెఫ్ మహిళా కళాశాల, అలప్పుజ్హకు చెందిన మాజీ ఆచార్యురాలు లీలను వివాహం చేసుకున్నాడు.

## స్వాతంత్ర్యోద్యమంలో
అతను భారత స్వాతంత్ర్య సమరయోధుడు. 1944-46 కాలంలో *కొచ్చి ప్రజామండలం* సభ్యునిగా పనిచేసాడు*.*  అతను తన జీవితమంతా గాంధేయవాదిగా ఉన్నాడు. కేరళలో మానవ హక్కుల ఉల్లంఘనలకు వ్యతిరేకంగా జరిగిన ఆందోళనలలో పాల్గొన్నాడు. కేరళ రాష్ట్రంలోని మద్యం విధానానికి వ్యతిరేకంగా ఆందోళనలు నిర్వహించాడు. అతను పీపుల్స్ యూనియన్ ఫర్ సివిల్ లిబర్టీస్ (PUCL) వ్యవస్థాపక సభ్యులలో ఒకరు. అతను దాని కేరళ విభాగానికి ప్రారంభ రోజుల్లో అధ్యక్షుడిగాను, 1980 నుండి 1996 వరకు దాని జాతీయ కౌన్సిల్ సభ్యుడిగా ఉన్నాడు. అతనికి ఆమ్నెస్టీ ఇంటర్నేషనల్  ఇండియా చాప్టర్తో కూడా సంబంధం ఉంది.

అతను దాదాపు 20 పుస్తకాలను రచించాడు. అతను *1985 లో "*సప్తస్వరం" *అనే* కవితా రచన కోసం కేరళ సాహిత్య అకాడమీ పురస్కారాన్ని అందుకున్నారు. మలయాళ చిత్ర దర్శకుడు జి. అరవిందన్ చిత్రం ఉత్తరాయణం లోని "హృదయదిన రొమాంజం" అను పాటకు అతను సాహిత్యం అందించారు.

అతను 2000 ఆగస్టు 16 న త్రిస్సూర్‌లో మరణించాడు.

## రచనలు
అతని రచనలలో కొన్ని ఇక్కడ ప్రస్తావించబడ్డాయి.

* అరలి పూక్కల్ (1951) -అతడు ప్రచురించిన మొదటి కవితా సంకలనం 
* మరుభూమియుడే కినవుకల్
* ఓర్మాయుడే సుగంధం
* సప్తస్వరం
* బేబీ కాంప్బెల్ ఎంప్టీ క్యూబ్ 2 (Baby Campbell Empty Cube Two) (2001 జనవరి)
* ఇన్నం ఇన్నాలేయుం నాళేయుమ్ (1999)
* ఎ బుక్ ఆఫ్ మోడర్న్ షార్ట్ స్టొరీస్ (1977) 
## పురస్కారాలు

* 1984: సప్తస్వరానికి ఒడక్కుజల్ పురస్కారం 
* 1985: సప్తస్వరానికి కేరళ సాహిత్య అకాడమీ పురస్కారం
* ఆశన్ పురస్కారం 

## మూలాలు


వర్గం:గాంధేయవాదులు
వర్గం:కేరళ స్వాతంత్ర్య సమర యోధులు
వర్గం:2000 మరణాలు
వర్గం:1923 జననాలు
వర్గం:మలయాళ కవులు
వర్గం:మలయాళ రచయితలు
జోగేష్ చంద్ర ఛటర్జీ

**యోగేష్ చంద్ర ఛటర్జీ** లేదా **జోగేష్ చంద్ర ఛటర్జీ** (1895 - 1960 ఏప్రిల్ 2) బెంగాల్‌లో ఒక పెద్ద విప్లవకారుడు. అతను బెంగాల్ అనుశీలన్ సమితి యునైటెడ్ ప్రావిన్సుల హిందూస్థాన్ రిపబ్లికన్ అసోసియేషన్ (ప్రస్తుతం ఉత్తర ప్రదేశ్) లో క్రియాశీల సభ్యుడు. అతను స్వాతంత్ర్య సమరయోధుడు. బెంగాల్‌లోని అనుశీలన్ సమితిలో పనిచేస్తున్నప్పుడు, అతడికి పోలీసులు అనేక రకాల అమానవీయ హింసలకు గురిచేశారు, కానీ అతను చలించలేదు. అతనికి జీవిత ఖైదు శిక్ష విధించారు. స్వాతంత్ర్యం వచ్చిన తర్వాత అతను రాజ్యసభ సభ్యుడుగా ఎన్నికయ్యాడు. యోగేష్ చంద్ర ఛటర్జీ కొన్ని పుస్తకాలు వ్రాసారు, అందులో ఇంగ్లీష్ పుస్తకం ఇన్ సెర్చ్ ఆఫ్ ఫ్రీడం కూడా వ్రాసారు. 

## ప్రారంభ జీవితం
యోగేష్ చంద్ర ఛటర్జీ 1895 లో ఢాకా జిల్లాలోని **గవాడియా** గ్రామంలో జన్మించాడు. అతను 1916 లో మొదటిసారి అరెస్టు చేయబడ్డాడు. ఆ సమయంలో అతను అనుశీలన్ సమితిలో క్రియాశీల సభ్యుడు. పోలీసులు భయంకరమైన చిత్రహింసలకు గురిచేశారు,1924 లో స్థాపించబడిన హిందుస్థాన్ రిపబ్లికన్ అసోసియేషన్ వ్యవస్థాపక సభ్యుడు. ఈ సంస్థ తరువాత హిందూస్థాన్ సోషలిస్ట్ రిపబ్లికన్ అసోసియేషన్‌గా రూపాంతరం చెందింది.  విప్లవాత్మక కార్యక్రమాలలో పాల్గొన్నందుకు అతన్ని అనేకసార్లు అరెస్టు చేశారు. 1926 లో కాకోరి కేసు విచారణలో అతనికి మొదటిసారి 10 సంవత్సరాల జైలు శిక్ష విధించబడింది, తరువాత దానిని జీవిత ఖైదుగా మార్చారు. 1937లో జైలు నుండి బయటకు వచ్చిన తరువాత, జైలు నుండి వచ్చిన తర్వాత అతను వివాహం చేసుకోలేదు, జీవితాంతం అవివాహితుడిగా ఉన్నాడు.

అతను మొదట కాంగ్రెస్ సోషలిస్ట్ పార్టీని స్థాపించాడు. కొన్ని సంవత్సరాల తరువాత, అతను ఆ పార్టీ పట్ల నిరాశ చెందాడు. 1940 లో రివల్యూషనరీ సోషలిస్ట్ పార్టీని స్థాపించాడు. అతను దాని ప్రధాన కార్యదర్శిగా 1940 నుండి 1953 వరకు కొనసాగారు.  1949 లో ఒక సంవత్సరం మాత్రమే యునైటెడ్ సోషలిస్ట్ ఆర్గనైజేషన్ వైస్ ప్రెసిడెంట్ అయిన తరువాత, అతను 1949 నుండి 1953 వరకు విప్లవ సోషలిస్ట్ పార్టీ అనుబంధ సంస్థ అయిన ఆల్ ఇండియా ట్రేడ్ యూనియన్ కాంగ్రెస్ ఉపాధ్యక్షుడు.

## రచయితగా
ఛటర్జీ కొన్ని పుస్తకాలు కూడా వ్రాసాడు, ఇంగ్లీషులో అతని పుస్తకం, **ఇన్ సెర్చ్ ఆఫ్ ఫ్రీడమ్** చాలా ప్రజాదరణ పొందింది. ఛటర్జీ రాసిన మరో పుస్తకం, **కాన్ఫరెన్స్‌లో ఇండియన్ రివ్యూస్** కూడా ఆంగ్లంలో ప్రచురించబడ్డాయి. అతని రెండు పుస్తకాల వివరాలు క్రింది విధంగా ఉన్నాయి:

* **స్వేచ్ఛ కోసం అన్వేషణ**: 1957, ప్రచురణకర్త పరేష్ చంద్ర ఛటర్జీ, కాలిఫోర్నియా విశ్వవిద్యాలయం. 
* **కాన్ఫరెన్స్‌లో భారతీయ సమీక్షలు**: 1959, ప్రచురణకర్త ముఖోపాధ్యాయ్, మిచిగాన్ విశ్వవిద్యాలయం.

## రాజకీయం
స్వాతంత్ర్యం వచ్చిన తర్వాత కాంగ్రెస్ పార్టీ ఉత్తర ప్రదేశ్ నుండి రాజ్యసభ ఎంపీగా ఎన్నికయ్యాడు. 1956 నుండి 1960 వరకు ఆయన మరణించే వరకు, వరుసగా 4 సంవత్సరాలు రాజ్యసభ సభ్యుడిగా ఉన్నాడు.

## మూలాలు

వర్గం:భారత స్వాతంత్ర్య సమర యోధులు
వర్గం:1960 మరణాలు
వర్గం:1895 జననాలు
వర్గం:రాజకీయ నాయకులు
వర్గం:భారత రాజకీయ నాయకులు
వర్గం:ఉత్తర ప్రదేశ్ స్వాతంత్ర్య సమర యోధులు
వర్గం:భారతీయులు
ఆకాంక్ష జిల్లాల కార్యక్రమం

**ఆకాంక్ష జిల్లాల కార్యక్రమం** భారత ప్రభుత్వం దేశంలోని 718 జిల్లాలలో వెనుకబడ్డ 112 జిల్లాలలో నిర్వహించే అభివృద్ధి కార్యక్రమం. దీన్ని కేంద్ర ప్రభుత్వ సంస్థ నీతి ఆయోగ్ వివిధ మద్దతుదారుల సహాయంతో చేపడుతుంది.
## స్థాపన
ఈ కార్యక్రమాన్ని 2018 జనవరి నెలలో భారత ప్రధానమంత్రి నరేంద్ర మోడీ ప్రారంభించాడు. ఈ కార్యక్రమాన్ని ఆయా జిల్లాల పరిపాలన అధికారులు నీతి ఆయోగ్ సమన్వయ సంస్థలతో కలిసి చేపడుతున్నారు.
## ఆకాంక్ష జిల్లాల జాబితా
ఆకాంక్ష జిల్లాల కార్యక్రమంలో భాగంగా కేంద్ర ప్రభుత్వం దేశంలోని 112 జిల్లాలను ఆకాంక్ష జిల్లాలుగా గుర్తించింది. వీటిలో తెలంగాణాలో మూడు, ఆంధ్రప్రదేశ్లో మూడు ఉన్నాయి. 
తెలుగు రాష్ట్రాల్లోని ఆకాంక్ష జిల్లాలు:
# భద్రాద్రి కొత్తగూడెం జిల్లా
# జయశంకర్ భూపాలపల్లి జిల్లా
# కొమరంభీం జిల్లా
# విజయనగరం జిల్లా
# విశాఖపట్నం జిల్లా
# వైఎస్‌ఆర్ జిల్లా

## ముఖ్య విభాగాలు
* వైద్యం, పౌష్టికాహారం 
* విద్య 
* సేద్యం, జల వనరులు 
* ఆర్థిక, నైపుణ్యాభివృద్ధి 
* మౌలిక సదుపాయాలు

## మార్పు విజేతలు
2018 ఏప్రిల్ నెలలో నీతి ఆయోగ్ ఆంధ్ర ప్రదేశ్ ప్రభుత్వ సహకారంతో ఆకాంక్ష జిల్లాలలో జరిగే మార్పుల నివేదికలు నిర్వహించటానికి ఛాంపియన్స్ ఆఫ్ చేంజ్ పోర్టల్ను ప్రారంభించింది. పైన సూచించిన అయిదు విభాగాలలో అభివృద్ధి పరంగా జిల్లాలకు డెల్టా ర్యాకింగును కేటాయిస్తుంది. ఈ ర్యాకింగును ప్రతి నెల కేటాయిస్తారు, దీనికి సంబంధించిన జాలస్థలి ప్రజలందరికి అందుబాటులో ఉంటుంది.

## మూలాలు

## బయటి లంకెలు
*  UNDP ప్రచురించిన పరిశోధన
* చాంపియన్స్ ఆఫ్ చేంజ్ జాలస్థలిl 
* ఆకాంక్ష జిల్లాల సమన్వయం 

వర్గం:భారత ప్రభుత్వ పథకాలు
కుంతల కుమారి సబత్

**కుంతల కుమారి సబత్,** (1901-1938) భారతదేశం వలస ఒడియా కవి.భారతదేశ స్వాతంత్ర్య పోరాటంలో ఒడిషా నుండి ప్రాచుర్యం పొందిన బహుముఖ వ్యక్తిత్వం కలిగిన మహిళాకవులలో ఆమె ఒకరు. ఆమె ఒక వైద్యురాలు, రచయిత, కవి, సంపాదకురాలు, జాతీయవాద ఉద్యమనాయకురాలు, సామాజిక కార్యకర్త. 1925లో ఆమెను ఉత్కళ భారతితో సత్కరించారు.

## ప్రారంభ జీవితం
ఆమె 1900 ఫిబ్రవరి 8 న పూర్వపు బస్తర్ రాష్ట్రంలోని జగదల్‌పూర్‌లో జన్మించింది. ఆమె తండ్రి డేనియల్ సబత్ ఒక వైద్యుడు. ఆమె తల్లి మోనికాసబత్. ఆమె తల్లి తాత పుారి జిల్లాకు చెందిన దండముకుందపూర్. ఆమె పుట్టకముందే ఆమె తండ్రి బస్తర్‌కు వెళ్లి క్రైస్తవ మతంలోకి మారాడు. కుంతలకుమారి పుట్టిన వెంటనే ఆమె తల్లి తన కుటుంబంతో బర్మాకు వెళ్లింది.కుంతలకుమారి తన బాల్యాన్ని బర్మాలో గడిపింది.బర్మాలో వారు ఉన్నప్పుడు తండ్రి మరో వివాహం చేసుకున్నాడు. కుంతల తిరిగి తన తల్లితో ఒడిశాకు వచ్చింది. బర్మానుండి తిరిగి వచ్చిన తర్వాత తనతల్లితో ఖుర్దా జిల్లాలో స్థిరపడింది.ఆ కాలంలో మహిళా విద్యలేనప్పటికీ,ఆమె పట్టుదలతో మొత్తం మీద ఆమెకు మంచివిద్యను అందించడానికి తల్లి అనుమతించింది.ఆమె రావెన్‌షా బాలికల ఉన్నత పాఠశాలలో చదివి, ఆ తరువాత కటక్‌లోని ఒరిస్సా వైద్య పాఠశాలలో (ఇప్పుడు శ్రీరామ చంద్ర భంజా వైద్య కళాశాల, హస్పటల్ ) తన విద్యను కొనసాగించింది. ఆమె 1921లో ఎల్ఎంపి (లైసెన్షియేట్ మెడికల్ ప్రాక్టీషనర్స్) డిగ్రీని బంగారుపతకంతో సంపాదించింది. ఆమె ఒడియా, హిందీ, బెంగాలీ, ఆంగ్ల భాష, బర్మీస్ భాషలలో నిష్ణాతురాలు.

## వృత్తి జీవితం
ఆమె వైద్యపట్టా పొందిన తరువాత, డాక్టర్ కైలాష్ చంద్రరావు సంరక్షకత్వంలో శిక్షణ పొందింది.1921 నుండి 1928 వరకు ఆమె వైద్య శిక్షణ తీసుకుంది.ఆ తర్వాత ఆమె కటక్‌లో సొంతంగా వైద్య వృత్తిని ప్రారంభించింది.ఆమె 1925లో కటక్‌లో రెడ్ క్రాస్ మహిళా సంక్షేమ సొసైటీని ప్రారంభించింది. ఆమె 1928 లో న్యూఢిల్లీకి వెళ్లి, అదే సంవత్సరం తన గురువు కృష్ణ ప్రసాద్ బ్రహ్మచారిని వివాహం చేసుకుంది.

## ప్రజా జీవితం
ఆమె కుల వివక్ష నిర్మూలనకు కృషి చేసింది. బాల్య వివాహం, మహిళల పట్ల వివక్ష, తెరకు (ముసుగు) వ్యతిరేకంగా ఆమె రచనలు రాసింది.వితంతు పునర్వివాహం, మహిళా విముక్తి కోసం ఆమె పనిచేసింది. భారత స్వాతంత్ర్య పోరాటంలో ఒడిశా నుంచి వచ్చిన కీలక వ్యక్తులలో ఆమె ఒకరు. ఆమె ప్రధానంగా ఒడియా భాషలో ఎక్కువుగా రాసింది. అయితే హిందీలో కూడా రాసింది.ఆమె మహావీర్, జీవన, నారీ భారతి వంటి అనేక సమాచారపత్రికలకు సంకలనం చేసింది. బెనారస్ హిందూ విశ్వవిద్యాలయం, అలహాబాద్ విశ్వవిద్యాలయం స్నాతకోత్సవంలో మాట్లాడటానికి ఆమెను ఆహ్వానించారు.ఆమె భారతీ తపోవన్ సంఘ అనే సంస్థను స్థాపించింది.అది ఒడియాభాష అభివృద్ధికి చాలా కృషి చేసింది.కుంతల కుమారి సాహిత్య పనిలో, ప్రజా జీవితంలో ఆమె పాత్ర సరోజినీ నాయుడు పాత్రలతో పోల్చవచ్చు.

## కుంతల కుమారి రచనలు

* 
* స్ఫులింగ, 1927 
* అర్చన, 1927 
* 
* భ్రాంతి 
* ప్రేమ సింతామణి, 1931 
* అంజలి 
* కాళీ బోహు 
* 
* 

## మూలాలు

## వెలుపలి లంకెలు

వర్గం:1938 మరణాలు
వర్గం:1900 జననాలు
వర్గం:ఒడిశా రచయిత్రులు
వర్గం:ఒడిశా మహిళా రాజకీయ నాయకులు
వర్గం:భారత మహిళా స్వాతంత్ర్య సమర యోధులు
రాంకాల సరస్సు

**రాంకాల సరస్సు** మహారాష్ట్రలోని కొల్హాపూర్‌లో ఉన్న ఒక మంచినీటి సరస్సు.
## చరిత్ర
ఎనిమిదవ శతాబ్దానికి ముందు భూకంపం ద్వారా రాంకాలా సరస్సు ఏర్పడింది. ఈ చారిత్రాత్మక సరస్సు దగ్గర నంది వాహనం గల శివుడి దేవాలయం ఉంది.శివుడు రాంకాలకు చేరుకున్నట్లయితే, ప్రళయం ప్రారంభమవుతుందని హిందూ విశ్వాసాలు తెలుపుతున్నాయి.
## టూరిజం
ఈ చారిత్రక సరస్సు చాలా మంది హిందూ ఆరాధకులకు నిధి వంటిది. రాంకాలాలో ఉత్తరాన "షాలిని ప్యాలెస్", ఈశాన్యంలో "పద్మరాజే గార్డెన్", ఆగ్నేయ ఒడ్డు వైపు ఇటీవల అభివృద్ధి చేసిన పార్క్ ఉన్నాయి. రాంకాల ఆగ్నేయ పార్కులో తాజా ఆహార మార్కెట్ ఉంది. గుర్రపు స్వారీ, బోటింగ్ వంటి కార్యకలాపాలు కూడా ఉన్నాయి. శాలిని ప్యాలెస్, నల్ల రాయి, ఇటాలియన్ పాలరాయిలతో తయారు చేయబడింది. ఇప్పుడు ఇది హోటల్‌గా మార్చబడింది.
 
## మూలాలు


వర్గం:సరస్సులు
వర్గం:నీటి వనరులు
వర్గం:మహారాష్ట్ర
ఇంద్రదీప్ సిన్హా

**ఇంద్రదీప్ సిన్హా** (1914 జూలై - 2003 జూన్ 9)  స్వాతంత్ర్య సమరయోధుడు. ప్రముఖ కమ్యూనిస్ట్ నాయకుడు. బీహార్ లెజిస్లేటివ్ కౌన్సిల్ లో 1964 నుండి పదెళ్లు సభ్యత్వంతో పాటూ బీహార్ యునైటెడ్ ఫ్రంట్ ప్రభుత్వంలో ఆదాయ మంత్రిగా కూడా పనిచేశారు.

## రాజకీయ జీవితం
బీహార్‌లోని ప్రస్తుత సివాన్ జిల్లాలోని షకర గ్రామంలో జన్మించాడు. 1938లో పాట్నా విశ్వవిద్యాలయం నుండి ఎకనామిక్స్‌లో పోస్ట్ గ్రాడ్యుయేషన్‌లో బంగారు పతకాన్ని సాధించాడు. దాదాపు 25 పుస్తకాలు రాశాడు. సిన్హా 1940లో భారత కమ్యూనిస్ట్ పార్టీలో చేరారు. పార్టీకి రాష్ట్ర కార్యదర్శిగా పనిచేశారు. లెక్చరర్ గా జర్నలిస్ట్ గానే కాక, సిన్హా 1962 నుండి 1967 వరకు భారత కమ్యూనిస్ట్ పార్టీ బీహార్ రాష్ట్ర కౌన్సిల్ కార్యదర్శిగా ఉన్నారు. 1973 నుండి 1990 ల చివరి వరకు ఆల్ ఇండియా కిసాన్ సభ ప్రధాన కార్యదర్శిగా పనిచేశారు. హన్కార్, జనశక్తి, న్యూ ఏజ్ వారపత్రికలకు సిన్హా ఎడిటర్ వ్యవహరించారు. బీహార్ లెజిస్లేటివ్ కౌన్సిల్ సభ్యత్వంతో ఇంద్రదీప్ సిన్హా తన శాసన జీవితాన్ని 1964లో ప్రారంభించి 1974 వరకు కొనసాగారు. అతను 1967 నుండి 1968 వరకు బీహార్ యునైటెడ్ ఫ్రంట్ ప్రభుత్వంలో ఆదాయ మంత్రిగా కూడా పనిచేశారు. ఆదాయ మంత్రిగా, అతను పేదల పరిస్థితిని మెరుగుపరచడానికి అనేక కార్యక్రమాలను చేపట్టారు. రాష్ట్రంలో భూమిలేని వారికి భూమి పంపిణీకి చర్యలు తీసుకున్నారు. సిన్హా 1974 ఏప్రిల్ నుండి 1980 ఏప్రిల్ వరకు, తిరిగి 1980 జూలై నుండి 1986 జూలై వరకు రెండు పర్యాయాలు రాజ్యసభలో బీహార్ రాష్ట్రానికి ప్రాతినిధ్యం వహించారు.

## పాక్షిక పుస్తకాల జాబితా

* క్రైసిస్ ఆఫ్ క్యాపిటలిస్ట్ పాత్ ఇన్ ఇండియా: ది పాలసీ ఆల్టర్నేటివ్స్, కమ్యూనిస్టు పార్టీ ఆఫ్ ఇండియా (1982)
* ఆన్ సర్టేన్ ఐడియలాజికల్ పొజిషన్ప్ ఆఫ్ కమ్యూనిస్ట్ పార్టీ ఆఫ్ ఇండియా (మార్క్సిస్ట్) అండ్ కమ్యూనిస్ట్ పార్టీ ఆఫ్ ఇండియా (1983)
* రియల్ ఫేస్ ఆఫ్ జెపీ'స్ టోటల్ రివల్యూషన్, కమ్యూనిస్టు పార్టీ ఆఫ్ ఇండియా (1974)
* సమ్ ఫీచర్స్ ఆఫ్ కరెంట్ అగ్రరెయిన్ సిట్యుయేషన్ ఇన్ ఇండియా, ఆల్ ఇండియా కిసాన్ సభ (1987)
* ది చేంజింగ్ అగ్రరెయిన్ సీన్: ప్రాబ్లమ్స్ అండ్ టాస్క్స్, పీపుల్స్ పబ్లిషింగ్ హౌస్ (1980)
* సమ్ క్వశ్చన్స్ కన్సర్నింగ్ మార్క్సిజం అండ్ ది పీసన్ట్రీ, కమ్యూనిస్టు పార్టీ ఆఫ్ ఇండియా (1982) 

## మూలాలు


వర్గం:బీహార్ రాజకీయ నాయకులు
వర్గం:బీహార్ పాత్రికేయులు
వర్గం:బీహార్ రచయితలు
వర్గం:బీహార్ నుండి ఎన్నికైన రాజ్యసభ సభ్యులు
సకినాలు

thumb|పెద్ద సకినం
**సకినాలు**, తెలంగాణ రాష్ట్రంలో తయారుచేసే ఒక పిండి వంటకం (స్నాక్). బియ్యం పిండితో వృత్తాలుగా చేసి నూనెలో వేయిస్తారు. తెలంగాణ పల్లెల్లో మకర సంక్రాంతి పండుగ సమయంలో ఈ వంటకాన్ని తయారుచేస్తారు. ఇవి చాలారోజులు నిల్వ ఉంటాయి. 

## ప్రాముఖ్యత
శుభకార్యాలలో తయారు చేసుకునే పిండివంటలలో సకినాలు మొదటిస్థానంలో ఉంటాయి. వధువు తల్లిదండ్రులు వారి బంధువులు, స్నేహితులకు పంపిణీ చేయడానికి వరుడి తల్లిదండ్రులకు ఇచ్చే అయిదు సారె బుట్టలలో ఒకటి సకినాల బుట్ట కూడా ఇస్తారు. జనవరిలో‌ విపరీతంగా ఉన్న చలి కారణంగా వచ్చే జలుబు, దగ్గు వంటి జబ్బుల నుండి ఉపశమనానికి సకినాలలో వేసిన ఓమ, అధిక చలి బాధ తగ్గించుకోవడానికి నువ్వులు ఒంటికి వెచ్చదనం ఇస్తాయి. అందుకే వీటిని సంక్రాంతి సమయంలో చేస్తారు. సకినాలు తయారుచేసే సమయంలో తొలి పెద్ద సకినము మధ్యలో గౌరమ్మను పెట్టి గౌరీ పూజ చేస్తారు. 

## కావలసినవి
బియ్యపు పిండి, మసాలా దినుసులు, నువ్వుల గింజలు, వాము గింజలు, ఉప్పు, నూనె మొదలైన వాటితో తయారు చేస్తారు.

## పద వివరణ
చకినము అంటే చక్రం లేదా వృత్తం అని అర్ధం. "సకినాలు" అనే పదం "చకినము" అనే పదం నుండి ఉద్భవించిందని కొందరి అభిప్రాయం. మకర సంక్రాంతి సమయంలో కొత్త వరి పంట పండించినప్పుడు రైతులు ఈ సంప్రదాయ పండుగ వంటకాలను తయారుచేసుకుంటారు. మూడు చుట్లతో ఈ సకినాలను చుడుతారు. ఇంటి ఆచారాన్ని బట్టి చుట్టల సంఖ్య పెరగడం, తగ్గడం ఉండవచ్చు.

## గుర్తింపు
తెలంగాణ సంప్రదాయ పండుగ వంటకాల్లో ఇదీ ఒకటిగా గుర్తింపు పొందింది.

## మూలాలు

## బయటి లింకులు
* సకినాల తయారీ

వర్గం:తెలంగాణ వంటకాలు
కిల్లర్ (2019) సినిమా

**కిల్లర్** 2019లో తెలుగులో విడుదలైన థ్లిలర్‌ సినిమా.  పారిజాత మూవీ క్రియేషన్స్‌ బ్యానర్ పై  టి. నరేష్ కుమార్, టి. శ్రీధర్ నిర్మించిన ఈ సినిమాకు  ఆండ్రూ లూయిస్ దర్శకత్వం వహించాడు. ఈ సినిమా తమిళంలో ‘కొలైగార‌న్’ పేరుతో విడుదలైంది. అర్జున్, విజయ్ ఆంటోనీ, ఆశిమా నర్వాల్, నాజర్ ప్రధాన పాత్రల్లో నటించిన ఈ సినిమా 7 జూన్ 2019న విడుదలైంది.

## కథ
వైజాగ్ భీమిలి బీచ్ రోడ్ లో ఒక వ్యక్తిని దారుణంగా హత్య చేస్తారు. హత్యకు గురైన వ్యక్తి మంత్రి సత్యానంద్ కొడుకు వంశీ అని పోలీసులు కనుగొంటారు . ఆ హత్యని సీరియస్ గా తీసుకొని ఒక స్పెషల్ టీంని ఏర్పాటు చేసి కేసుని విచారణ చేపడుతాడు డీసీపి కార్తికేయ (అర్జున్). ఈ కేసులో డీసీపి కార్తికేయ జయతి (అషిమా నర్వాల్) ఆమె తల్లి(సీత) అనుమానించి వారిని అరెస్ట్ చేసే క్రమంలో ఆ హత్య చేసింది తనేనని, చేసింది జయతి కోసమే అని పోలీసులకు లొంగిపోతాడు ప్రభాకర్ (విజయ్ ఆంటొని). ఇంతకీ ప్రభాకర్ ఎవరు ? అతనికి జయతికి సంబంధం ఏమిటి ? జయతి కోసం ప్రభాకర్ హత్య ఎందుకు చేశాడు అనేదే మిగతా సినిమా కథ.

## నటీనటులు
*అర్జున్  
*విజయ్ ఆంటోనీ  
*అషిమా నర్వాల్ 
*నాజర్  
*సీత  
*భగవతి పెరుమాల్  
*గౌతమ్  
*సతీష్

## సాంకేతిక నిపుణులు
*బ్యానర్: పారిజాత మూవీ క్రియేషన్స్‌ 
*నిర్మాత:  టి. నరేష్ కుమార్, టి. శ్రీధర్
*కథ, స్క్రీన్ ప్లే, దర్శకత్వం:   ఆండ్రూ లూయిస్
*సంగీతం: సైమన్ కె. కింగ్
*సినిమాటోగ్రఫీ:మాక్స్
*ఎడిటర్: రిచర్డ్ కెవిన్
*మాటలు, పాటలు: భాష్యశ్రీ

## మూలాలు

వర్గం:2019 తెలుగు సినిమాలు
వర్గం:విజయ్ ఆంటోనీ నటించిన సినిమాలు
అనితా బోస్

**అనితా బోస్** (ఆంగ్లం: Anita Bose Pfaff) భారత స్వాతంత్ర్య సమరయోధుడు నేతాజీ సుభాష్ చంద్రబోస్ కూతురు. తల్లి ఎమిలీ షెంకెల్ (ఆస్ట్రియా). అనితా బోస్ ఒక ఆస్ట్రియన్ ఆర్థికవేత్త. ఆగ్స్‌బర్గ్ విశ్వవిద్యాలయంలో ప్రొఫెసర్‌గా చేసారు. సోషల్ డెమొక్రాటిక్ పార్టీ ఆఫ్ జర్మనీలో రాజకీయవేత్తగా ఎదిగారు.

## బాల్యం, విద్య
1942లో నవంబరు 29న ఎమిలీ షెంకెల్. సుభాష్ చంద్ర బోస్‌లకు కలిగిన ఏకైక సంతానం అనిత. ఆమె నాలుగు నెలల వయస్సులోనే బోస్ ఇంపీరియల్ జపాన్ సహాయంతో బ్రిటిష్ రాజ్‌పై సాయుధ దాడికి ప్రయత్నించే ఉద్దేశంతో ఆగ్నేయాసియాకు వెళ్లారు. వీరు ఐరోపాలోనే ఉన్నారు. తల్లి, అమ్మమ్మల దగ్గర పెరిగిన అనితకు తండ్రి చివరి పేరు కాక అనితా షెంకెల్‌గా పెరిగింది.

## వృత్తి
2012 నాటికి, అనితా బోస్ ఆగ్స్‌బర్గ్ విశ్వవిద్యాలయంలో ఆర్థికశాస్త్ర ప్రొఫెసర్‌గా ఉన్నారు.

## వైవాహిక జీవితం
అనిత ప్రొఫెసర్ మార్టిన్ పాఫ్ ని వివాహం చేసుకుంది. అతను బుండెస్టాగ్ (జర్మన్ పార్లమెంట్) సభ్యుడు. వారికి ముగ్గురు పిల్లలు: పీటర్ అరుణ్, థామస్ కృష్ణ, మాయ కరీనా.

## మీడియా
'నేతాజీ సుభాష్ చంద్రబోస్: ది ఫర్గాటెన్ హీరో' అనే బాలీవుడ్ చిత్రంలో అనితా బోస్ గురించిన ప్రస్తావన ఉంది. 

2021లో నేతాజీ సుభాష్ చంద్రబోస్ 125 వ జయంతిని పురస్కరించుకుని ప్రభుత్వం జనవరి 23వ తేదీని పరాక్రం దివస్‌గా ప్రకటించింది. నేతాజీ జయంతిని వేడుకగా కేంద్ర, రాష్ట్ర ప్రభుత్వాలు నిర్వహించడం పట్ల ఆయన కూతురు డా. అనితా బోస్ పాఫ్ హర్షం వ్యక్తం చేశారు. దేశం పట్ల ఆయనుకున్న అమితమైన ప్రేమే మిగతావాటన్నింటీని అధిగమించేలా చేసిందని తెలిపారు. స్నేహితులు, కుటుంబంతో విధేయతగా ఉండేవారని, దేశం స్వేచ్ఛ కోసం ప్రాణాలనే పణంగా పెట్టారని స్మరించుకున్నారు.

## మూలాలు
రోషగాడు (2018 సినిమా)

**రోషగాడు‌** 2019లో తెలుగులో విడుదలైన యాక్షన్‌ ఎంటర్‌టైనర్‌ సినిమా. నాగప్రసాద్ సన్నితి సమర్పణలో పార్వతి మిట్టపల్లి నిర్మించిన ఈ సినిమాకు గణేషా దర్శకత్వం వహించాడు. ఈ సినిమా తమిళంలో ‘తిమురు పుడిచావన్' పేరుతో తెలుగులో ‘రోషగాడు' పేరుతో నిర్మించగా విజ‌య్ ఆంటోని, నివేదా పేతురాజ్, సాయి దీనా ప్రధాన పాత్రల్లో నటించిన ఈ సినిమా 16 నవంబర్ 2018న విడుదలైంది.

## కథ
కానిస్టేబుల్ కుమార స్వామి (విజయ్ ఆంటొని ) తన తమ్ముడు రవిని కూడా పోలీస్ ఆఫీసర్ ను చేయాలని అనుకుంటాడు. అతను మాత్రం ఊరు నుండి పారిపోయి హైదరాబాద్ చేరుకుంటాడు. కుమార స్వామికి రెండేళ్ల తర్వాత ఇన్స్పెక్టర్ గా హైదరాబాద్ ట్రాన్స్ ఫర్ అవుతాడు. అక్కడ రౌడీ (బాబ్జి ) దగ్గర తన తమ్ముడు రవి చేరి హత్యలు చేస్తున్నాడని గమనిస్తాడు. రవి చేసే అరాచకాలను చూసిన కుమార స్వామి రవిని ఎన్ కౌంటర్ చేస్తాడు. తన తమ్ముడిలానే కొంతమంది పిల్లలు బాబ్జి కోసం పనిచేస్తున్నారని గమనించిన కుమారస్వామిని వారిని ఎలా మార్చాడు ? కుమార స్వామి అనుకున్నది చేయగలిగాడు ? ఇంతకీ బాబ్జి ఎవరు ? అనేదే మిగతా సినిమా కథ.

## నటీనటులు
*విజ‌య్ ఆంటోని 
*నివేదా పేతురాజ్
*సాయి దీనా
*లక్ష్మి రామకృష్ణన్  
*స్వామినాథన్
*ప్రభాకరన్ 
*జాక్ రాబిన్ 
*నిక్సన్  
*సంపత్ రామ్
*బల్లా

## సాంకేతిక నిపుణులు
*బ్యానర్:  
*నిర్మాత:  పార్వతి మిట్టపల్లి
*కథ, స్క్రీన్ ప్లే, దర్శకత్వం:   గణేషా
*సంగీతం: విజయ్‌ ఆంటొని
*సినిమాటోగ్రఫీ: రిచర్డ్ నాథన్

## మూలాలు

వర్గం:2019 తెలుగు సినిమాలు
వర్గం:2019 సినిమాలు
వర్గం:విజయ్ ఆంటోనీ నటించిన సినిమాలు